KDN benarkan usul jawatan Presiden UMNO, Timbalan tidak dipertanding

0

BANGI, Selasa – Kementerian Dalam Negeri (KDN) meluluskan usul tambahan jawatan Presiden dan Timbalan Presiden UMNO tidak dipertandingkan.

Menterinya, Datuk Seri Saifuddin Nasution Ismail berkata, kementerian telah meneliti ketetapan yang dibuat dalam Perhimpunan Agung UMN0 2022 dan daripada Setiausaha Agung UMNO, Datuk Seri Ahmad Maslan pada 3 Mac lalu.

“Merujuk kepada Perlembagaan dan Peraturan-Peraturan Persidangan UMNO, Kementerian berdasarkan Seksyen 70 Akta Pertubuhan 1966 (Akta 832) telah memutuskan untuk memberi pengecualian daripada pematuhan Seksyen 13(1)(c)(iv) Akta 832 kepada UMNO.

“Berhubung keputusan usul tambahan yang telah diluluskan dalam Perhimpunan Agung UMNO (PAU) 2022 berkaitan jawatan Presiden dan Timbalan Presiden UMNO yang tidak akan dipertandingkan pada pemilihan parti UMNO akan datang,” kata Saifuddin dalam kenyataan hari ini.

Artikel berkaitan

SIFAT JUJUR DAN IKHLAS, AZIMAT 20 TAHUN DI LUAR NEGARA

Pengampunan diraja: UMNO masih perlukan Najib

PDRM Serah Mahkamah Semak Keputusan

Zahid tidak tahu isu surat RoS tular, usul tambahan disah KDN

Tukar KM Melaka : “Tunggu keputusan rasmi” – Datuk Rauf

Semalam media melaporkan, Menteri Dalam Negeri itu memaklumkan beliau belum lagi melihat surat Jabatan Pendaftaran Pertubuhan (RoS) berhubung kelulusan terhadap usul tambahan Perhimpunan Agung UMNO (PAU) 2022 supaya jawatan Presiden dan Timbalan Presiden UMNO tidak dipertandingkan.

Saifuddin berkata, beliau belum berkomunikasi dengan mana-mana pihak berhubung perkara tersebut memandangkan baru tiba dari Manila, Filipina.

Sabtu lalu, Presiden UMNO, Datuk Seri Dr. Ahmad Zahid Hamidi memaklumkan sudah menerima surat daripada KDN yang mengesahkan Pendaftar RoS menerima usul parti itu bahawa tiada pertandingan bagi jawatan Presiden dan Timbalan Presiden UMNO.

Ahmad Zahid berkata, RoS sudah meluluskan usul Perhimpunan Agung UMNO (PAU) 2022 supaya dua jawatan tertinggi parti itu tidak dipertandingkan pada pemilihan tahun ini.

Katanya, tindakan RoS mengesahkan usul tiada pertandingan bagi jawatan Presiden dan Timbalan Presiden UMNO membuktikan keabsahan keputusan dibuat pada Perhimpunan Agung UMNO (PAU) 2022.


Kerajaan perlu bangunkan tiga sektor jika ekonomi tak gawat – BERJASA

0

BANGI, Selasa – Kerajaan perlu mengambil peluang membangunkan tiga sektor terpenting sekiranya negara tidak mengalami kegawatan ekonomi tahun ini.

Ketua Penerangan BERJASA, Mohd Hamdan Mohd Sharif berkata, tiga sektor adalah perkhidmatan atas talian, teknologi komunikasi maklumat dan perkhidmatan kesihatan serta hospitaliti.

Katanya, sektor perkhidmatan atas talian berpotensi untuk berkembang dan dibangunkan memandangkan ia mendapat sambutan sejak wabak COVID-19 sehingga kini, atas faktor penjimatan kos serta pengurangan tempoh masa pergerakan.

“Bagi sektor teknologi komunikasi maklumat pula, seeloknya ia diperluaskan kepada sektor kerajaan dan swasta agar manfaat bersama boleh diperoleh seperti teknologi kecerdasan buatan (AI) dan pengkomputeran awan (Cloud Computing).

Artikel berkaitan

Mansuh pelepasan cukai SSPN tindakan anti rakyat, anak muda

Hujan Berterusan Dijangka Sehingga Esok

TM dedah punca tak perbaharui konsesi Menara KL

Fadhlina sangkal dakwaan Bee Yin

Perpaduan mesti dipimpin oleh Islam yang berintegriti – Hadi

“Dengan wujudnya penyedia perkhidmatan infrastruktur teknologi ini di Malaysia seperti Telekom Malaysia, AWS, Microsoft dan Google, ia mampu memacu pemain industri untuk meningkatkan produktiviti, mengurangkan kos dan meningkatkan keuntungan, sekali gus membawa limpahan ekonomi,” katanya seperti dilaporkan Ismaweb.net.

Beliau berkata demikian mengulas kenyataan Timbalan Menteri Kewangan I, Datuk Seri Ahmad Maslan di Dewan Rakyat semalam, bahawa Malaysia dijangka tidak akan mengalami kegawatan ekonomi tahun ini.

Ahmad berkata, takrifan kegawatan atau kemelesetan ekonomi secara teknikal ada apabila sesebuah negara mengalami penguncupan ekonomi iaitu pertumbuhan negatif suku tahunan sebanyak dua kali berturut-turut.

Menurutnya, berdasarkan prestasi pertumbukan ekonomi pada kadar 8.7 peratus tahun lepas, kerajaan menjangkakan ekonomi Malaysia akan berkembang sekitar 4.5 peratus untuk 2023.

Mengulas lanjut, Mohd Hamdan turut menyarankan kerajaan supaya terus memantapkan sektor perkhidmatan dan hospitaliti negara ini.

“Industri ini akan terus berkembang pesat sejajar dengan perkembangan bilangan rakyat Malaysia, perkembangan peranti dan teknologi kesihatan, penambahan kepakaran dan ekosistem kesihatan yang baik di Malaysia berupaya menarik pesakit dari luar negara untuk mendapatkan rawatan di Malaysia.

“Bukan itu sahaja, malahan industri berasaskan hospitaliti juga mampu berkembang pesat jika diberi perhatian dan pembangunan bersepadu merangkumi industri penerbangan, perhotelan dan pengangkutan (penerbangan dan lain-lain),” katanya.


Pencapaian 100 hari Kerajaan Madani, KJ bagi markah ‘B tolak’

0

BANGI, Selasa – Bekas Menteri Kesihatan, Khairy Jamaluddin Abu Bakar meletakkan gred pencapaian 100 hari pentadbiran Perdana Menteri, Datuk Seri Anwar Ibrahim menerajui kerajaan sebagai B- (tolak).

Beliau berkata, markah itu jauh lebih tinggi daripada kadar lulus (
passing rate
) kerana dasar jangka panjang kerajaan masih lagi sama.

Katanya, pencapaian Ahli Kabinet juga dilihat tidak konsisten dalam usaha membantu Perdana Menteri menggariskan hala tuju yang lebih jelas.

“Saya tidak kata mereka tidak bagus namun kurang menyerlah. Kita jangka mereka akan terus ke hadapan dalam membantu Perdana Menteri mentadbir negara.

Artikel berkaitan

UMNO sudah biasa dengan perpecahan – Penganalisis

Desakan Berterusan Buat KPM Oleh Penduduk

Bina sekolah baharu, NGO desak MB Selangor sokong permohonan

29 lokasi lihat anak bulan petang ini

KPT arah UiTM siasat punca data lebih 11,000 pemohon bocor

“Jadi markah B- yang saya bagi untuk pencapaian 100 hari Kerajaan Madani sudah cukup tinggi,” katanya menerusi Program Podcast Keluar Sekejap episod 1 pada Selasa.

Turut hadir ke program tersebut ialah bekas Naib Ketua Pemuda UMNO, Shahril Sufian Hamdan.

Khairy Jamaluddin turut berharap Anwar tidak memegang portfolio Menteri Kewangan selepas tempoh lima tahun akan datang.

“Diharapkan Anwar akan melepaskan jawatan keduanya itu selepas melihat ekonomi negara semakin stabil dan mempunyai hala tuju jelas.


PM cadang proses rundingan peruntukan kepada pembangkang

0

BANGI, Selasa –
Perdana Menteri, Datuk Seri Anwar Ibrahim mendakwa, beliau tidak pernah menolak permintaan Ahli Parlimen Pembangkang berkaitan pemberian peruntukkan oleh kerajaan.

Menurut Anwar, pemberian peruntukan itu tertangguh lama kerana Perikatan Nasional (PN) tidak pernah cuba memulakan rundingan berhubung perkara itu dengan kerajaan.

“Saya cadangkan ada proses rundingan dan kita cari kaedah pada prinsipnya. Yang Berhormat Arau, saya tidak menolak prinsip memberi peruntukan kepada pembangkang seperti yang diberi kepada Ahli Parlimen kerajaan.

“Itu pendirian saya sejak dulu tetapi proses rundingan belum berlaku, yang ada proses permusuhan. Jadi saya usulkan mula proses rundingan dan saya akan tugaskan Ketua Whip dan menteri berkenaan berunding dan kita putuskan. Kalau cepat selesai, cepat lulus. Kalau selesai esok, lusa kita boleh lulus,” katanya
 sebagai jawapan kepada Datuk Seri Shahidan Kassim (PN-Arau) ketika Waktu Pertanyaan Menteri (MQT) di Dewan Rakyat.

Artikel berkaitan

Agensi-Agensi Minta Mesyuarat PSC Diteruskan

GPS tumpu kestabilan kerajaan, henti politiking

Anwar kembali ke PAU selepas 25 tahun

Jangan usik perasan orang Melayu – Ahmad Zahid

GEG: Kajian kawalan penggunaan rokok, vape dijalankan serentak

Tambahnya lagi, situasi itu berbeza berbanding ketika pentadbiran bekas Perdana Menteri, Datuk Seri Ismail Sabri Yaakob di mana pemberian peruntukan yang adil kepada Ahli Parlimen kerajaan dan pembangkang bermula dengan rundingan.

Perdana Menteri juga menegaskan, beliau tidak mahu pengalaman lama berulang ketika pentadbiran bekas Perdana Menteri, Tan Sri Muhyiddin Yassin yang tidak memberi sebarang peruntukan kepada pembangkang.

Justeru, Anwar enggan memanjangkan isu berkaitan dan mengarahkan supaya rundingan antara kerajaan dan PN berhubung pemberian peruntukan kepada Ahli Parlimen pembangkang dimulakan segera bagi menyelesaikan isu itu secara tuntas.


Sumbangan RM40 juta kepada Turkiye bantuan kecil

0

BANGI, Selasa – Perdana Menteri, Datuk Seri Anwar Ibrahim mempertahankan tindakan kerajaan menyalurkan sumbangan berjumlah RM40 juta kepada Turkiye ketika negara itu dilanda gempa bumi kuat yang mengorbankan puluhan ribu nyawa baru-baru ini.

Menurutnya, jumlah bantuan itu adalah kecil berbanding bantuan berjumlah ratusan juta ringgit yang pernah diberikan Kerajaan Turkiye di bawah kepimpinan Recep Tayyip Erdogan kepada negara ini ketika pandemik Covid-19.

“Ada orang kritik kenapa bagi banyak sangat kepada Turkiye? Sebenarnya tak banyak, kita bagi kecil.

“Semasa kita hadapi masalah pada awal dulu ketika Covid-19 dan ekonomi menurun, banyak pelabur kita di Turkiye.

Artikel berkaitan

PRU15: PH beri laluan kepada calon BN di DUN Tioman

Serahkan Semula Tugas Kepada Pdrm & Atm

Tekanan Terhadap Pembelian Saham Keterlaluan

7 Negeri Catat 14,344 Mangsa Banjir

Mungkin ada rakyat Malaysia jadi tali barut – Azalina

“Pada masa itu Presiden Turkiye, Recep Tayyip Erdogan membantu kita cecah ratusan juta ringgit untuk menyelamatkan syarikat-syarikat kita,” katanya pada Selasa.

Beliau berucap pada Majlis Pelancaran Sambutan Bulan Pertahanan Awam 2023 dan jamuan makan tengah hari bersama pasukan penyelamat misi bantuan kemanusiaan dan bencana Malaysia ke Turkiye, di Kuala Lumpur.

Anwar yang juga Menteri Kewangan menambah, selain hubungan istimewa Malaysia-Turkiye beliau juga memiliki hubungan persahabatan yang baik dengan Erdogan.

“Jadi jangan kita, bila orang dalam keadaan susah, dia (Turkiye) ringankan (masalah Malaysia).


Takiyuddin dakwa surat RoS bercanggah dengan kenyataan Saifuddin

0

BANGI, Selasa – Menteri Dalam Negeri, Datuk Seri Saifuddin Nasution Ismail digesa menjelaskan kriteria dalam memberi pengecualian kepada UMNO daripada mematuhi Seksyen 13(1)(c)(iv) Akta Pertubuhan 1966 (Akta 832) berhubung keputusan usul tambahan untuk tidak mempertandingkan jawatan Presiden dan Timbalan Presiden pada pemilihan parti itu.

Setiausaha Agung Pas, Datuk Seri Takiyuddin Hassan mendakwa, kenyataan terbaharu menteri berkenaan dilihat bercanggah dengan surat yang telah dikeluarkan oleh Jabatan Pendaftaran Pertubuhan (RoS) bertarikh 2 Mac 2023.

Jelas beliau, surat tersebut mengatakan bahawa jabatan itu mendapati usul tambahan UMNO yang dibuat dalam Perhimpunan Agung UMNO (PAU) 2022 adalah tidak teratur serta bertentangan dan bercanggah dengan perlembagaan parti berkenaan.

Dalam masa yang sama, bekas Menteri di Jabatan Perdana Menteri (Parlimen dan Undang-undang) itu berkata, RoS dalam surat yang sama memutuskan usul tambahan berkenaan adalah tidak sah.

Artikel berkaitan

Pemuda UMNO saran kerajaan naikkan peruntukan institusi pendidikan agama

23 sungai di Pantai Timur pada paras bahaya

Penduduk Di Lima Negeri Diminta Waspada

Belanjawan 2023: Had sebut harga bagi pembaikan klinik, sekolah daif dinaikkan

SOSMA : Kaji Semula Bukan Hapuskan, Saya Tidak Setuju – Musa Hasan

“Ini adalah kerana, sebagai seorang awam, apatah lagi seorang Ahli Parlimen kita telah dapat mengesahkan satu surat yang ditujukan kepada UMNO yang mana dalam perenggan kedua surat ini jika benar mengatakan bahawa berdasarkan semakan dan surat UMNO bertarikh 27 Januari, 2 Febuari dan 14 Febuari, jabatan ini mendapati bahawa usul tambahan UMNO yang diputuskan dalam PAU adalah tidak teratur serta bertentangan dengan bercanggah dengan perlembagaan UMNO.

“Justeru dengan kuasa diperuntukkan kepada RoS keputusan usul tambahan yang mana jawatan Presiden dan Timbalan Presiden tidak dipertandingan pada pemilihan parti akan datang adalah tidak sah.

“Saya tidak tahu surat ini tulen atau tidak tetapi ia bercanggah dengan kenyataan akhbar atau media yang diberikan Menteri Dalam Negeri yang mengatakan bahawa telah memutuskan memberi pengecualian daripada pematuhan Seksyen 13 Akta 832 kepada UMNO,” katanya yang juga Ahli Parlimen Kota Bharu pada persidangan Dewan Rakyat hari ini.

Tambah beliau, isu tersebut melibatkan kepentingan awam, sekali gus mencetuskan pertikaian dan kekeliruan parti politik yang lain dalam negara.

“Kalau inilah amalan yang dilakukan adakah pertubuhan lain boleh mencontohinya, saya mahu tahu daripada Menteri Dalam Negeri, adakah ini fakta bukan duluan yang mengikat (
binding precedent
) untuk mana-mana pertubuhan. Ini adalah perkara cukup penting untuk diperjelaskan oleh pihak kerajaan,” katanya.

Saifuddin menerusi kenyataan awal pagi tadi berkata, pengecualian yang diberikan kepada UMNO adalah berdasarkan Seksyen 70 Akta 832.

“Merujuk kepada Perlembagaan dan Peraturan-Peraturan Persidangan UMNO, kementerian (KDN) berdasarkan Seksyen 70 Akta Pertubuhan 1966 (Akta 832) telah memutuskan untuk memberi pengecualian daripada pematuhan Seksyen 13(1)(c)(iv) Akta 832 kepada UMNO berhubung keputusan usul tambahan yang telah diluluskan dalam PAU 2022 berkaitan jawatan Presiden dan Timbalan Presiden UMNO yang tidak akan dipertandingkan pada pemilihan UMNO yang akan datang,” katanya dalam satu kenyataan.


Anwar tempelak Hadi Awang, yakin kerajaan mampu bertahan

0

BANGI, Rabu –
Perdana Menteri, Datuk Seri Anwar Ibrahim yakin kerajaan yang diteraju beliau mampu bertahan sehingga tamat penggal pentadbiran, sekali gus menempelak dakwaan Presiden Pas, Tan Sri Abdul Hadi Awang.

Beliau ketika berucap di hadapan 100 pegawai diplomatik semalam jelas kelihatan langsung tidak terganggu dengan kenyataan Abdul Hadi yang mendakwa Perikatan Nasional (PN) masih berusaha untuk menumbangkan kerajaan.

“Ini sudah menjadi tugas kerajaan dan pentadbiran hari ini walau apa jua yang disebut Presiden Pas, saya yakin gabungan kerajaan hari ini akan bertahan sehingga akhir penggalnya,” katanya.

Beliau menegaskan mengenai perkara itu ketika menyampaikan ucaptamanya pada Sesi Interaksi Perdana Menteri bersama Ketua-Ketua Perwakilan Diplomatik Malaysia secara maya sempena Sesi Pemukiman Wisma Putra di Putrajaya pada Selasa.

Artikel berkaitan

Maszlee Malik buat pemohonan maaf terbuka, sebut skrip lucah

Penjara, sebatan hukuman gantian paling sesuai bagi 11 kesalahan mati mandatori

Majikan diharap beri elaun munasabah kepada pelajar latihan industri

Cadangan wajib bayar elaun latihan industri dibawa ke kabinet

Alami masalah teknikal juruterbang dan pelajar mendarat cemas di Jasin

Tambah Anwar, seluruh rakyat Malaysia termasuk pegawai kerajaan perlu menjunjung tadbir urus yang bagus, malah bersedia untuk membuat pembaharuan sebagai usaha mengembalikan kegemilangan negara.

Dalam pada itu, beliau juga menggesa ketua-ketua perwakilan diplomatik untuk melakukan yang terbaik demi negara selain pentingnya pegawai serta diplomat Malaysia di luar negara untuk mempamerkan contoh terbaik selaras dengan maksud pemimpin berwibawa.

“Ia bukan sekadar retorik politik. Saya memberi mesej yang jelas kepada Malaysia yang kita akan melakar haluan yang berbeza.

“Perubahan ini wajib dilakukan demi menyelamatkan negara ini daripada sebarang keadaan huru-hara yang kita pernah lalui,” tambahnya.

Sebelum ini, Abdul Hadi mengakui PN sedang berusaha untuk menjatuhkan kerajaan yang dipimpin Anwar.

Abdul Hadi mempertahan kenyataan tersebut dengan memaklumkan perkara itu boleh dilakukan dan tiada mana-mana pihak boleh menghalang kerana ia mengikut sistem demokrasi negara.


Hanya Bank Negara boleh beri jawapan OPR naik atau tidak

0

BANGI, Rabu –
Persoalan sama ada Kadar Dasar Semalaman (OPR) berpotensi akan dinaikkan lagi pada Mei nanti hanya boleh dijawab oleh Bank Negara Malaysia (BNM).

Perdana Menteri yang juga Menteri Kewangan, Datuk Seri Anwar Ibrahim menjawab perkara itu secara ringkas selepas diminta mengulas prestasi mata wang tempatan terus melemah sekali gus akan menjadi faktor kenaikan OPR tersebut.

Anwar memaklumkan, perkara itu dalam sidang media selepas merasmikan Invest Malaysia anjuran Bursa Malaysia dan Maybank di ibu negara hari ini susulan kejatuhan ringgit berterusan sejak kebelakangan ini berbanding dolar Amerika Syarikat (AS).

“Itu kena tanya Bank Negara (Malaysia),” katanya.

Artikel berkaitan

Corak kepimpinan jatuhkan pempimpin, dibimbangi sebabkan pembangunan negara tersasar – ISMA

Hukuman Lebih Kepada Pengajaran, Bukan Penyeksaan

Tuduhan Muhyiddin bermotif politik? Anwar tidak campur tangan dakwaan

690 ‘bookie’ judi Piala Dunia 2002 ditahan

Tiada pindaan rancangan pengeluaran penuh 55, 60 tahun – KWSP

Dalam pada itu, memetik laporan Berita Harian semalam, Ketua Ahli Ekonomi ASEAN dan Asia Selatan Standard Chartered Bank (Singapore) Limited, Edward Lee berkata, kenaikan OPR dijangka berlaku pada Mei ini selepas BNM mengambil langkah luar jangkaan untuk mengekalkan pada paras 2.75 Januari lalu.

Beliau menjelaskan perkara itu dalam nota penyelidikan berkata, pihaknya turut menjangkakan Jawatankuasa Dasar Monetari (MPC) BNM akan mengekalkan kadar penanda aras pinjaman dan deposit itu pada paras semasa dalam mesyuarat mereka esok.

Sementara itu, pada 18 Januari lalu, BNM menerusi MPC membuat keputusan mengejut dengan mengekalkan OPR pada paras 2.75 peratus selepas empat kenaikan secara berturut-turut tahun lalu.

OPR dinaikkan bermula Mei, Julai, September dan November tahun lalu, dengan masing-masing meningkat sebanyak 25 mata asas kepada 2.75 peratus berbanding paras rekod terendah 1.75 peratus sebelumnya.


i-Sayang benarkan suami pindah 2 peratus caruman KWSP untuk isteri

0

BANGI, Rabu – Pencarum Kumpulan Wang Simpanan Pekerja (KWSP) kini boleh memindahkan dua peratus daripada caruman bulanan mereka kepada akaun isteri melalui kemudahan i-Sayang.

Ini bermakna, setiap bulan suami akan mencarum sebanyak sembilan peratus dengan baki dua peratus lagi dipindahkan kepada akaun isteri.

Ketua Pegawai Eksekutif KWSP, Datuk Seri Amir Hamzah Azizan berkata, kemudahan terbaharu itu adalah hasil kerjasama dengan Kementerian Pembangunan Wanita, Keluarga dan Masyarakat (KPWKM).

Beliau berkata, kemudahan i-Sayang adalah sebahagian daripada usaha berterusan KWSP untuk memperluaskan jaringan keselamatan sosial kepada institusi kekeluargaan.

Artikel berkaitan

PEMUDAH ditambahbaik, Malaysia destinasi mesra perniagaan – Rafizi

Segerakan Pilihan Raya Jika Mahu Bina Kekuatan Dalam Kerajaan

Jawatan Presiden, Timbalan Presiden biar perwakilan tentukan – Zahid

Seramai 39 cedera akibat mercun di Kelantan sejak 25 Mac

Ops Sudan selesai, 30 rakyat Malaysia selamat tiba di KLIA

Katanya, ia juga akan menggalakkan lebih ramai rakyat Malaysia yang tidak mempunyai perlindungan skim keselamatan sosial formal untuk menabung demi masa depan persaraan mereka.

“Dengan membolehkan suami untuk mencarum secara sukarela sebanyak dua peratus caruman bulanan, ia memberikan peluang kepada isteri untuk mempunyai simpanan jangka masa panjang di samping mendapat akses kepada keselamatan sosial dan kewangan yang berkualiti sepertimana yang dinikmati oleh ahli KWSP,” katanya dalam satu kenyataan.

i-Sayang dilancarkan oleh Perdana Menteri, Datuk Seri Anwar Ibrahim ketika majlis Sambutan Hari Wanita Antarabangsa 2023 di Kuala Lumpur hari ini.

Turut hadir, Menteri KPWKM, Datuk Seri Nancy Shukri dan Pengerusi KWSP, Tan Sri Ahmad Badri Mohd Zahir.

Lebih kurang 2.4 juta suri rumah Malaysia tidak bekerja atau berada di luar sektor tenaga buruh, seterusnya tidak mempunyai sebarang bentuk keselamatan sosial, menjadikan mereka lebih rentan terhadap kesulitan dan kejutan kewangan.

Inisiatif ini adalah selaras dengan komitmen kerajaan dalam memperkasakan hak dan menjaga kebajikan wanita serta menerapkan nilai kekeluargaan selaras dengan konsep Malaysia MADANI yang berteraskan ciri keterangkuman, kebersamaan dan kesyukuran.

Permohonan i-Sayang boleh dilakukan secara dalam talian melalui i-Akaun KWSP (Ahli), Self-Service Terminal (SST) KWSP, atau di mana-mana cawangan seluruh negara.

Maklumat lanjut mengenai i-Sayang boleh didapati di laman sesawang KWSP di
www.kwsp.gov.my
 atau hubungi Pusat Pengurusan Pelanggan KWSP di 03-8922 6000.


KWSP lancar i-Sayang, suami boleh carum dua peratus untuk isteri

0

BANGI, Rabu – Pencarum Kumpulan Wang Simpanan Pekerja (KWSP) kini boleh memindahkan dua peratus daripada caruman bulanan mereka kepada akaun isteri melalui kemudahan i-Sayang.

Ini bermakna, setiap bulan suami akan mencarum sebanyak sembilan peratus dengan baki dua peratus lagi dipindahkan kepada akaun isteri.

Ketua Pegawai Eksekutif KWSP, Datuk Seri Amir Hamzah Azizan berkata, kemudahan terbaharu itu adalah hasil kerjasama dengan Kementerian Pembangunan Wanita, Keluarga dan Masyarakat (KPWKM).

“Dengan membolehkan suami untuk mencarum secara sukarela sebanyak dua peratus caruman bulanan, ia memberikan peluang kepada isteri untuk mempunyai simpanan jangka masa panjang di samping mendapat akses kepada keselamatan sosial dan kewangan yang berkualiti sepertimana yang dinikmati oleh ahli KWSP,” katanya dalam satu kenyataan pada Rabu.

Artikel berkaitan

Wujudkan pegawai agama di hospital

Timbalan Ketua Polis Negara meninjau pembersihan perumahan mangsa banjir

Mat London menghembus nafas terakhir di pagi Subuh hening

Tiada Perbincangan Mengenai Kumpulan Sokong Ismail Sabri Dalam Pemilihan UMNO

Kerajaan Perlu Tubuh Jawatankuasa Khas

i-Sayang dilancarkan oleh Perdana Menteri, Datuk Seri Anwar Ibrahim ketika majlis Sambutan Hari Wanita Antarabangsa 2023 pada Rabu.

Lebih kurang 2.4 juta suri rumah Malaysia tidak bekerja atau berada di luar sektor tenaga buruh, seterusnya tidak mempunyai sebarang bentuk keselamatan sosial, menjadikan mereka lebih rentan terhadap kesulitan dan kejutan kewangan.

Inisiatif ini adalah selaras dengan komitmen kerajaan dalam memperkasakan hak dan menjaga kebajikan wanita serta menerapkan nilai kekeluargaan selaras dengan konsep Malaysia MADANI yang berteraskan ciri keterangkuman, kebersamaan dan kesyukuran.

Permohonan i-Sayang boleh dilakukan secara dalam talian melalui i-Akaun KWSP (Ahli), Self-Service Terminal (SST) KWSP, atau di mana-mana cawangan seluruh negara.

Maklumat lanjut mengenai i-Sayang boleh didapati di laman sesawang KWSP di
www.kwsp.gov.my
, atau hubungi Pusat Pengurusan Pelanggan KWSP di 03-8922 6000.


Mangsa banjir meningkat lebih 41,000 orang di Johor

0

BANGI, Rabu –
Jumlah mangsa banjir di Johor meningkat walaupun keadaan cuaca dilaporkan semakin baik.

Seramai 41,543 orang mangsa yang melibatkan 11,818 buah keluarga dari lapan daerah dilaporkan masih berada di pusat pemindahan sementara (PPS).

Setiausaha Kerajaan Negeri Johor yang juga Pengerusi Jawatankuasa Pengurusan Bencana Negeri (JPBN), Tan Sri Dr Azmi Rohani berkata, setakat ini tidak ada PPS baharu dibuka bagi penempatan mangsa banjir.

Menurut kenyataan, Azmi berkata, Batu Pahat menunjukkan trend peningkatan jumlah mangsa banjir apabila bertambah kepada 29,341 orang daripada 8,278 keluarga di 94 pusat pemindahan sementara (PPS).

Artikel berkaitan

Mayat nelayan ditemukan dalam perut buaya

Agensi-Agensi Minta Mesyuarat PSC Diteruskan

UMNO perlu cari naratif, formula baharu – Puad

PAS yakin gelombang Melayu kekal hingga PRN

Rafizi cabar PN jadi pembangkang lebih bagus

“Di Muar pula, jumlah mangsa banjir meningkat kepada 4,123 orang (1,240 keluarga) di 21 PPS, manakala Kluang bertambah tiga orang menjadi 1,313 mangsa (367 keluarga) di 12 PPS,” kata Azmi melalui kenyataaan itu.

Manakala di Muar, jumlah mangsa banjir meningkat kepada 4,123 orang melibatkan 1,240 keluarga yang berada di 21 PPS dan Kluang pula mencatatkan 1,313 mangsa 3 mangsa baharu.

Dalam pada itu, di Segamat, 1,924 mangsa banjir melibatkan 482 keluarga di 32 PPS; Kota Tinggi berkurangan menjadi 1,070 orang daripada 306 keluarga di sembilan PPS dan Pontian terus berkurangan kepada 74 mangsa melibatkan 18 keluarga di sebuah PPS yang masih beroperasi.

Menurut Azmi, sebanyak tiga PPS baharu dibuka, namun tiga ditutup menjadikan jumlah PPS yang masih beroperasi sebanyak 198 buah di lapan daerah yang terjejas banjir.

Jumlah mangsa banjir di Melaka pula menurun kepada 598 mangsa daripada 159 keluarga manakala Pahang kekal dengan 2,255 mangsa melibatkan 653 keluarga.

Sementara itu, Jabatan Meteorologi (MetMalaysia) mengeluarkan amaran hujan berterusan atau ribut petir di beberapa daerah di Pahang, Johor, Sabah dan Sarawak sehingga petang ini.


Muhyiddin nafi ditahan, hanya beri keterangan di SPRM esok

0

BANGI, Rabu – Presiden Parti Pribumi Bersatu Malaysia (BERSATU), Tan Sri Muhyiddin Yassin mengesahkan beliau telah dipanggil untuk memberi keterangan di Suruhanjaya Pencegahan Rasuah Malaysia (SPRM) pada jam 11 pagi esok.

Muhyiddin yang juga ahli Parlimen Pagoh turut menafikan dakwaan bahawa telah ditahan SPRM semasa bermain golf pada petang tadi.

“Saya ingin menjelaskan berita saya ditahan di padang golf hari ini yang disebarkan oleh sebuah portal berita adalah palsu.

“Hari ini saya hadir ke beberapa mesyuarat berkaitan Perhimpunan Agung Tahunan (PAT) Bersatu yang akan bermula Jumaat ini.

Artikel berkaitan

Pusat lindungi mangsa pemerdagangan orang perlu diwujudkan

Dana RM600 bilion: Tengku Zafrul belum dipanggil SPRM

Bekas peguam 1MDB, Jasmine Loo ditahan polis – Saifuddin

Sebar ajaran bukan Islam kepada orang Islam boleh diambil tindakan

Ahmad Zahid mohon kes rasuah digugurkan, bicara kes tangguh 1 April

“Bagaimanapun, esok Khamis saya diminta ke Ibu pejabat SPRM pada pukul 11 pagi,” katanya menerusi hantaran di Facebook pada Rabu.

Terdahulu, desas-desus mengatakan Muhyiddin telah ditahan SPRM pada petang tadi tersebar oleh beberapa portal berita.

Spekulasi bahawa Muhyiddin akan didakwa tersebar sejak beberapa minggu lalu selepas bekas Ketua Penerangan BERSATU, Datuk Wan Saiful Wan Jan dihadapkan ke mahkamah pada 21 Februari lalu.

Pada Februari lalu, SPRM turut membekukan beberapa akaun milik parti BERSATU kerana dipercayai ada kaitan dengan siasatan agensi itu terhadap dana kerajaan RM92.5 billion yang didakwa diseleweng oleh kerajaan Perikatan Nasional (PN) ketika melaksanakan pelbagai pakej rangsangan susulan pandemik Covid-19.

Pada 18 Februari lalu juga, Muhyiddin mengesahkan beliau dipanggil SPRM untuk memberi keterangan mengenai Program Jana Ekonomi Pemerkasaan Kontraktor Bumiputera Berwibawa (Jana Wibawa) sebagai saksi dan bukannya suspek.

Bagaimanapun, SPRM kemudian mengesahkan bekas Perdana Menteri itu adalah antara suspek yang disiasat berhubung kes berkenaan dan siasatan ke atasnya masih diteruskan


Pemimpin tertinggi parti politik akan didakwa SPRM?

0

BANGI, Rabu – Spekulasi bertiup kencang seorang pemimpin tertinggi parti politik mungkin ditahan dan didakwa Suruhanjaya Pencegahan Rasuah Malaysia (SPRM) dalam masa terdekat.

Difahamkan, pertuduhan akan dikenakan terhadap pemimpin parti itu yang dikatakan sebagai ‘VVIP’, adalah berkaitan siasatan berterusan SPRM terhadap dakwaan penyalahgunaan dana kerajaan.

Media belum boleh mendedahkan identiti pemimpin parti politik itu sementara menunggu pengesahan.

Cakap-cakap pemimpin itu akan ditangkap sudah berlegar sejak minggu lalu dan semalam tersebar dakwaan di media sosial bahawa rumah pemimpin berkenaan dan anaknya diserbu.

Artikel berkaitan

Anwar guna kenderaan sedia ada, tolak Mercedes S600

`Influencer’ antara ditahan dalam Op Samseng Jalanan

Bawa pulang rakyat Malaysia jika konflik di Sudan bertambah tegang

2 helikopter sedia ke lokasi banjir di Pantai Timur

Wakaf Penyelesaian Terbaik Untuk Tanah Orang Melayu P.Pinang

Bagaimanapun, sehingga kini belum ada mengesahkan tentang dakwaan tersebut.


Sistem wakaf Malaysia jadi rujukan pelajar Indonesia

0

PUTRAJAYA, Rabu – Konsep Wakaf bagi umat Islam boleh diperluaskan dalam pelbagai bidang dan mampu dikembangkan dalam aspek pembangunan yang dapat memberi manfaat besar kepada seluruh umat Islam.

Selain wakaf berbentuk tunai dan pembangunan infrastruktur seperti masjid, Yayasan Waqaf Malaysia turut melaksanakan Wakaf Pertanian, Wakaf Air, Wakaf Bencana serta pelbagai lagi bagi membantu umat Islam dalam segenap aspek.

Mengambil peluang mendalami pengurusan wakaf di Malaysia, seramai lapan orang pelajar dari Fakulti Ekonomi dan Bisnis Islam, Universiti Islam Negeri Raden Intan Lampung, Sumatera Indonesia mendapatkan pendedahan bersama Yayasan Waqaf Malaysia di sini, hari ini.

Pelajar dari Fakulti Ekonomi dan Bisnis Islam, Universiti Islam Negeri Raden Intan Lampung, Sumatera Indonesia di pejabat Yayasan Waqaf Malaysia

Program pertukaran pelajar yang berlangsung selama dua minggu itu membabitkan kerjasama dengan Universiti Geomatika Malaysia (UGM).

Artikel berkaitan

Mata pelajaran Pendidikan Islam perlu dikaji semula – PM

Perdana Menteri selamat tiba di Turkiye

Penerbangan pertama haji dijangka 21 Mei

Kenaikan harga ayam, KPDN periksa bekalan dengan MAFS

Kerajaan digesa ubah dasar kemasukan Matrikulasi

Menurut Naib Canselor UGM, Profesor Dr Ismail Omar, kesedaran berkenaan wakaf sangat penting dan menganggap pendedahan awal kepada pelajar bagi tujuan menarik minat mereka.

“Jadi pelajar-pelajar ini kita kira sebagai duta-duta kecil kita yang akan membina satu tamadun dan terasnya adalah Islam itu sendiri. Tetapi teras itu sahaja kita tidak melihat dalam konteks teori atau prinsipnya yang kita nak bagaimana hasil daripada kefahaman kita kepada wakif kepada hibbah, Baitulmal itu dapat di membuahkan hasil yang boleh dinikmati dimanfaatkan ummah secara keseluruhan,” katanya.

Dalam pada itu, Dekan Fakulti Ekonomi dan Bisnis Islam, Universiti Islam Negeri Raden Intan Lampung, Prof Dr Tulus Suryanto berkata, pelbagai bentuk wakaf di Malaysia yang boleh implementasikan di Indonesia dan menjadi rujukan buat para pelajar serta penyelidik.

Antaranya Wakaf Pertanian, Wakaf Air dan Wakaf Bencana bagi membantu keperluan hidup umat Islam termasuk mereka yang sedang menghadapi bencana.

“Kami berharap mahasiswa ini menjadi lengkap ilmunya kerana belajar secara efektif bagaimana mengelola perwakafan yang ada di Malaysia ini menjadi rujukan yang utama kerana secara sitematik tadi pertumbuhan pergerakan dari awal sampai sekarang Yayasan Waqaf Malaysia menurut saya sudah jauh lebih baik,” katanya.

Naib Canselor Universiti Geomatika Malaysia, Profesor Dr Ismail Omar (kiri) dan Dekan Fakulti Ekonomi dan Bisnis Islam, Universiti Islam Negeri Raden Intan Lampung, Prof Dr Tulus Suryanto (kanan).

Bagi
Pengurus Bahagian Dasar dan Pembangunan Yayasan Waqaf Malaysia,
Syaffina Abdul Rahim, pihaknya menyambut baik program seperti ini terutamanya melibatkan para pelajar.

Malah, merancang untuk memperluaskan lagi pembangunan wakaf negara yang dilihat sebagai sektor ketiga ekonomi negara.

“Saya rasa satu inisiatif yang baik yang mana kebanyakan universiti boleh melihat sekiranya program-program ini dianjurkan dengan melibatkan universiti awam dan sebagainya.”

“Untuk perancangan akan datang buat masa ni kita mengadakan pelan strategik 5 tahun Yayasan Waqaf Malaysia yang mana kita nak melihat secara holistik bagi Membangunkan tanah-tanah wakaf di Malaysia bersama pihak Majlis Agama Islam Negeri. Bagi tujuan itu, kita dalam proses merangka beberapa program.”

Pengurus Bahagian Dasar dan Pembangunan Yayasan Waqaf Malaysia, Syaffina Abdul Rahim (kiri) ketika ditemu bual wartawan Tv Pertiwi.

Tidak ketinggalan para pelajar yang menjadi peserta program sangat teruja dengan pendedahan berhubung pembangunan wakaf di Malaysia dan sangat menghargai usaha yang sedang dijalankan.

Menurut Pelajar Ekonomi Islam UIN Raden Intan Lampung, Muhammad Rafza Mulya Jaya, ia sebagai pengalaman yang lebih baik dibandingkan di Indonesia sekali gus memperoleh ilmu-ilmu yang sebenarnya harus didalami lagi di Malaysia.

Selain pendedahan berkenaan wakaf, pelajar UIN Raden Intan Lampung terlibat dengan aspek pengurusan harta umat Islam serta program kepimpinan dan keusahawanan.

Dalam pada itu, orang ramai yang ingin berwakaf boleh melakukan secara atas talian di portal Yayasan Wakaf atau terus ke kaunter Yayasan Wakaf Malaysia.


Tuntutan Sulu: Cubaan laksana perintah survei bangunan milik Malaysia gagal

0

BANGI, Rabu – Individu yang mengaku sebagai bailif yang cuba mendapatkan akses untuk memasuki bangunan Kedutaan Malaysia dan kediaman kakitangan di Paris, Perancis baru-baru ini telah dihalang daripada berbuat demikian.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said yang juga Pengerusi Sekretariat Khas Sulu hari ini tampil menjelaskan mengenai insiden yang berlaku pada 6 Mac lalu.

“Pada pagi 6 Mac 2023, individu yang mengakui sebagai bailiff memohon akses kepada premis (Kedutaan Malaysia dan kediaman kakitangan) tersebut untuk tujuan survei, atas alasan mendapatkan perincian hartanah berkenaan.

Artikel berkaitan

Tun Mahathir sangkal kenyataan `Melayu angkuh’

89.9 % Keluar Bagi Pengundian Awal PRN Melaka

Tun M banyak khilaf dengan PAS, tapi ambil titik persamaan – Hadi

SPRM badan bebas, tiada keperluan maklum siasatan kepada Ketua Hakim Negara

Kepimpinan Felda, Peneroka Fokus Tangani Isu Dadah

“Kakitangan diplomatik di kedua-dua premis memaklumkan bailif tersebut, mereka tidak dibenarkan berbuat demikian. Kemudian, bailif berkenaan meninggalkan premis yang dinyatakan. Ini bukan cubaan merampas hartanah (negara),” menurut kenyataan yang dikeluarkan oleh Sekretariat Khas Sulu hari ini yang dikongsikan Azalina menerusi Twitter rasminya.

Berdasarkan kepada taklimat guaman yang diberikan kepada pihak Kerajaan Malaysia, bailif berkenaan telah diarahkan oleh Kumpulan Sulu untuk mendapatkan perincian bangunan milik Malaysia itu.

Alasan diberikan bagi survei itu adalah untuk memenuhi prosedur Gadai Janji Berkanun yang didaftarkan pada 3 November 2022, dengan Perintah Kebenaran sebelah pihak daripada Mahkamah Perancis.

Bailif tersebut mendakwa mereka menjalankan tugas berdasarkan kepada Keputusan Separa yang diputuskan mahkamah bertarikh 29 September 2021.

Bagaimanapun, keputusan itu telah dicabar oleh Malaysia dalam pelbagai prosiding di Perancis dan kawasan bidang kuasa mahkamah yang lain.

“Ke hadapan, Malaysia berhasrat menggesa Kumpulan Sulu ini untuk tampil dalam mahkamah yang memberikan perintah kebenaran tersebut untuk mendapatkan pembatalan pendaftaran Gadai Janji itu. Gadai Janji Berkanun bukan langkah yang ada kesan penguatkuasaan sepenuhnya.

“Malaysia kekal dengan pendirian bahawa setiap misi diplomatik tidak boleh dicabul dan kebal daripada sebarang carian, pengambilan, atau penahanan dibawah Konvensyen Vienna berkenaan Hubungan Diplomatik.

“Malaysia kekal dengan pendirian tidak mengiktiraf arbitrasi komersial yang dimulakan oleh oleh penuntut Sulu dan akan terus mempertahan kedaulatan negara menerusi forum perundangan sewajarnya,” jelas kenyataan itu lagi.


Zahid tidak tahu isu surat RoS tular, usul tambahan disah KDN

0

BANGI, Rabu –
Selepas tular di media sosial, Presiden UMNO, Datuk Seri Ahmad Zahid Hamidi memberitahu, beliau tidak mengetahui mengenai surat RoS yang mendakwa keputusan jawatan Presiden dan Timbalan Presiden UMNO tidak dipertandingkan itu adalah tidak sah.

Sebaliknya, Ahmad Zahid mengesahkan sudah menerima surat daripada Kementerian Dalam Negeri (KDN) yang memberikan keabsahan usul kelapan pada Perhimpunan Agung UMNO (PAU) 2022.

“Setiausaha agung telah menerima surat dari KDN, ianya memberikan keabsahan bahawa perhimpunan agung 2022 telah membawa usul yang kelapan iaitu jawatan presiden dan timbalan presiden tidak ditandingi.

“Perkara ini adalah setelah pengerusi tetap mengikuti semua peraturan yang telah termaktub dalam peraturan mesyuarat termasuk perhimpunan mesyuarat agung,” kata Zahid
 pada Majlis Pengenalan Calon Majlis Kerja Tertinggi UMNO, EXCO Wanita UMNO dan EXCO Pergerakan Puteri UMNO di Kota Kinabalu, Sabah.

Artikel berkaitan

Tanah runtuh : 76 kakitangan SPRM diarah keluar

Jawatankuasa Pilihan Khas Mesyuarat Rabu Depan

Padah tukar eBelia kepada wang tunai, pelajar berputih mata

Najib minta hakim Collin tarik diri kes 1MDB

Kerajaan guna SPRM sebagai alat politik – Hamzah

Semalam, satu surat dengan kepala surat Jabatan Pendaftaran Pertubuhan Malaysia (RoS) didakwa diutuskan kepada Setiausaha Agung UMNO, Datuk Seri Ahmad Maslan pada 2 Mac lalu tular di media sosial.

Menerusi surat itu, ia memaklumkan RoS sudah meneliti secara terperinci permohonan pindaan Usul Tambahan (Usul Kelapan) ke atas Usul Ucapan Dasar Presiden UMNO pada PAU 2022 yang menetapkan dua jawatan tertinggi parti tidak dipertandingkan dengan mengambil kira dasar UMNO yang berkuat kuasa.

Keterangan itu juga mendakwa keputusan usul tambahan Ucapan Dasar Presiden Di Perhimpunan Agung UMNO 2022 jawatan Presiden dan Timbalan Presiden UMNO tidak dipertandingkan pada penggal pemilihan parti yang akan datang adalah tidak sah.

Ia turut mengarahkan UMNO supaya mengambil tindakan pembetulan dengan tidak mengetepikan Perlembagaan UMNO di bawah Fasal 9.3 dalam pelaksanaan Pemilihan Majlis Tertinggi UMNO.


SPRM tahan Muhyiddin, didakwa esok

0

PUTRAJAYA: Suruhanjaya Pencegahan Rasuah Malaysia (SPRM) mengesahkan bekas Perdana Menteri,  Tan Sri Muhyiddin Yassin, ditahan pada jam 1 tengah hari tadi di Ibu Pejabat SPRM Putrajaya selepas beliau hadir untuk dirakam percakapan bagi melengkapkan proses siasatan akhir berhubung projek Jana Wibawa dan isu berkaitan.

Dalam satu kenyataan hari ini, SPRM juga mengesahkan badan itu sudah mendapat izin mendakwa daripada Pejabat Peguam Negara bagi menuduh Muhyiddin di Mahkamah Kuala Lumpur esok.

Muhyiddin, 75, yang juga Presiden BERSATU bakal menghadapi beberapa pertuduhan mengikut Seksyen 23 Akta Suruhanjaya Pencegahan Rasuah Malaysia (ASPRM) 2009 dan Seksyen 4(1)b Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram (AMLATFPUAA) 2001.

Muhyiddin akan menjadi bekas Perdana Menteri kedua selepas Datuk Seri Najib Razak berdepan pertuduhan mengikut peruntukan seksyen sama di mahkamah.

Artikel berkaitan

UMNO Tewas DI TANGAN DAP

PTPTN komited laksana inisatif Belanjawan 2023

Tunggu saya akan jawab – Ahmad Zahid

Faizal sanggah Ramasamy, tidak tahu sentimen sebenar orang Melayu

BERSATU sebulat suara mahu Muhyiddin kekal Presiden

Seksyen 23 Akta SPRM 2009 adalah berkaitan menggunakan jawatan/kedudukan untuk suapan pegawai badan awam dan sekiranya disabitkan kesalahan, Seksyen 24 Akta yang sama memperuntukan hukuman penjara tidak melebih 20 tahun dan denda tidak kurang daripada lima kali ganda jumlah atau nilai suapan atau RM10,000 mengikut mana-mana yang lebih tinggi.

Seksyen 4(1)(a) AMLATFPUAA pula memperuntukkan hukuman denda maksimum RM5 juta dan penjara tidak lebih lima tahun atau kedua-duanya, jika sabit kesalahan. –


Bank Negara Malaysia OPR kekal 2.75%

0

BANGI, Khamis – Bank Negara Malaysia hari ini memutuskan Kadar Dasar Semalaman (OPR) dikekalkan pada 2.75 peratus.

Jawatankuasa Dasar Monetari (MPC) Bank Negara Malaysia yang bermesyuarat hari ini berpendirian, dasar monetari kekal akomodatif dan menyokong pertumbuhan ekonomi.

Katanya, selepas menunjukkan prestasi kukuh tahun lepas, ekonomi negara dijangka menjadi sederhana pada 2023 berikutan pertumbuhan ekonomi global yang lebih perlahan.

Namun, MPC akan terus menilai kesan pelarasan OPR secara kumulatif memandangkan kesan sela masa dasar monetari terhadap ekonomi.

MPC juga katanya akan terus berwaspada terhadap faktor kos yang boleh menjejaskan prospek inflasi.

Artikel berkaitan

Sanusi menghadap Sultan Kedah mohon perkenan tarikh bubar DUN

Wan Saiful mengaku tak bersalah minta, terima rasuah RM6.9 juta

Tarikh tengok anak bulan Syawal pada 20 hari bulan

Muhyiddin tawar Khairy bertanding atas tiket BERSATU

KKM batal notifikasi enam produk kosmetik mengandungi racun berjadual

Ini termasuk faktor yang disebabkan oleh perkembangan pasaran kewangan.

Bank Negara dalam satu kenyataan hari ini berkata langkah seterusnya untuk mengembalikan keadaan yang berubah-ubah dan kesannya terhadap prospek inflasi dan pertumbuhan dalam negeri.

Pada mesyuarat pertama bagi 2023 pada Januari lalu, MPC BNM telah mengambil keputusan yang mengejutkan pasaran dengan mengekakalkan kadar penanda aras pinjaman dan deposit itu pada 2.75 peratus selepas empat kenaikan secara berturut-turut tahun lalu.

OPR dinaikkan bermula Mei, Julai, September dan November tahun lalu, dengan masing-masing meningkat sebanyak 25 mata asas kepada 2.75 peratus berbanding paras rekod terendah 1.75 peratus sebelumnya.


Dakwaan Muhyiddin, tutup isu RoS pemilihan UMNO – Pemimpin PN

0

PUTRAJAYA, Khamis –  Tu
duhan yang dilemparkan kepada Pengerusi Perikatan Nasional, Tan Sri Muhyiddin Yassin dianggap hanya untuk menutup isu yang berlaku dalam kerajaan PH-BN.

Timbalan Presiden PAS, Datuk Seri Tuan Ibrahim Tuan Man berkata, kepimpinan Perikatan Nasional (PN) cuba dipersalahkan dengan pelbagai isu disebabkan mahu menutup isu kewujudan satu surat yang didakwa dikeluarkan Jabatan Pendaftaran Pertubuhan (ROS) berhubung pemilihan UMNO.

DATUK SERI TUAN IBRAHIM TUAN MAN / Timbalan Presiden PAS

“Kita berhimpun hari ini sebagai kenyataan kita untuk keadilan menuntut keadilan dan bagi kita, tuduhan mutakhir ini lebih bersifat kepada tuduhan terpilih bagi melindungi dan mengelak atau menutup satu isu yang besar yang berlaku khusus dalam rakan komponen PH iaitu UMNO berkenaan RoS jadi isu ini saya fikir sebagai usaha untuk menutup kepada isu yang sebenar.”

Tuan Ibrahim berkata demikian ketika bersama pimpinan dan penyokong PN yang hadir di ibu pejabat Suruhanjaya Pencegahan Rasuah Malaysia (SPRM) bagi memberi sokongan kepada Tan Sri Muhyiddin hadir memberi keterangan berhubung
isu Program Jana Ekonomi Pemerkasaan Kontraktor Bumiputera Berwibawa
 Jana Wibawa.

Artikel berkaitan

Konsep Malaysia Madani mampu ancam Perlembagaan Persekutuan

10 terkorban, 20 cedera serangan kejam Israel di Tebing Barat

Sambut hari raya dengan wadah kesatuan dan ukhuwah Islamiah

Malaysia didakwa berunding dengan China ekstradisi Jho Low

Pendakwaan Akan Buktikan Semua Kesalahan Syed Saddiq berniat Jahat, Tidak Jujur

Sementara itu, Timbalan Presiden BERSATU, Datuk Seri Ahmad Faizal Azumu berharap pihak berkuasa dapat mengambil tindakan yang sepatutnya dan bukan mengikut telunjuk mana-aman pihak yang berkepentingan.

DATUK SERI AHMAD FAIZAL AZUMU / Timbalan Presiden BERSATU

“Kita amat yakiN tuduhan yang dilontarkan terhadap beliau sebagai satu political persecution dan Kita berharap pihak berwajib mengambil tindakan yang terbaik bukan mengikut telunjuk mana-mana pihak dalam mengambil tindakan.”

Dianggarkan sekitar 700 penyokong PN hadir di Ibu Pejabat SPRM hari ini sejak jam 9 pagi tadi.

Turut kelihatan pimpinan BERSATU antaranya
Setiausaha Agung Bersatu, Datuk Seri Hamzah Zainuddin, Ahli Majlis Pimpinan Tertinggi Bersatu, Datuk Seri Mohamed Azmin Ali
,
Ketua Armada Parti Bersatu, Wan Ahmad Fayhsal Wan Ahmad Kamal
 dan pimpinan parti yang lain.

Selain itu, pimpinan PAS juga turut hadir bagi memberi sokongan.

Menurut surat bertarikh 2 Mac lalu, Ketua Whip Parlimen PN, Datuk Seri Takiyuddin Hassan mendakwa ,ROS berpandangan usul tambahan berkenaan tidak teratur serta bertentangan dan bercanggah dengan peruntukan Fasal 9.3 Perlembagaan UMNO.

Beliau menegaskan, jika surat itu tulen, ia bertentangan dengan kenyataan media Saifuddin Nasution yang memberi pengecualian kepada UMNO daripada pematuhan Seksyen 13(1)(c)(iv) Akta Pertubuhan 1966
 iaitu tidak mempertandingkan jawatan Presiden dan Timbalan Presiden pada pemilihan parti tahun ini.


Hadi disiasat Bukit Aman berhubung kenyataan jatuhkan kerajaan

0

BANGI, Khamis –
Unit Siasatan Jenayah Terkelas (USJT) Bukit Aman akan menjalankan siasatan terhadap Presiden PAS, Tan Sri Abdul Hadi Awang berhubung kenyataan yang mendakwa Perikatan Nasional (PN) sedang berusaha menjatuhkan kerajaan.

Ketua Polis Daerah Sentul, Asisten Komisioner Beh Eng Lai, berkata pihaknya, Pemuda Parti AMANAH Negara (AMANAH) dan Angkatan Muda Keadilan (AMK) Selangor membuat laporan terhadap Ahli Parlimen Marang itu di Ibu Pejabat Polis Daerah (IPD) Dang Wangi, semalam.

Beh Eng Lai berkata, laporan polis dibuat EXCO Pemuda AMANAH Nasional, Fadhli Umar Aminol Huda dan Ketua AMK Selangor, Izuan Kasim.

Ia berhubung kenyataan Abdul Hadi yang mengakui terdapat usaha dijalankan PN dan parti blok pembangkang untuk menjatuhkan kerajaan pimpinan Perdana Menteri, Datuk Seri Anwar Ibrahim.

Artikel berkaitan

RM200,000 Nilai Kompaun Dikeluarkan Setakat Ini

Tunku Abdul Aziz meninggal dunia

Yang berbilang kaum itu masyarakat, bukan negara – PERKASA

Negeri Sembilan bubar DUN 1 Jun

AFGHANISTAN MANGSA PERCATURAN? | AGENDA PERTIWI

Pada Isnin lalu, Abdul Hadi berkata, tiada sesiapa pun boleh menghalang usaha PN berdasarkan sIstem demokrasi diamalkan Malaysia dan ia boleh dilakukan sama ada melalui undi tidak percaya ataupun Surau Akuan Berkanun (SD).


Kerana Musang King – jangan aniaya Orang Asli, bincang sebelum halau

0

BANGI, Khamis –
Lebih 160 penduduk Kampung Orang Asli Sungai Sinju di Simpang Pulau Perak didakwa dianiaya apabila mereka diusir daripada kampung dengan hanya diberi notis 30 hari demi memberi laluan kepada projek tanaman durian Musang King yang diusahakan oleh sebuah syarikat pemaju.

Jurucakap Gagasan Bangsa, Aminuddin Yahaya menyifatkan pengusiran  lebih 100 penduduk Orang Asli itu sebagai satu tindakan yang menganiaya golongan itu demi mengaut keuntungan semata-mata tanpa sekelumit bantuan kebajikan buat mereka.

Aminuddin berkata, tindakan yang dilakukan oleh kerajaan negeri Perak itu didakwa  adalah tidak wajar kerana meminta mereka meninggalkan kawasan kediaman tanpa sebarang perbincangan.

Jadi bagi saya tidak wajar kalau kita, ataupun pihak kerajaan negeri terus, meminta mereka meninggalkan kawasan, tanpa melakukan perbincangan. –
 AMINUDDIN YAHAYA/  Jurucakap Gagasan Bangsa

Tetapi yang menjadi masalahnya adalah kebajikan, penduduk orang asli disitu dilihat seolah-olah, tidak diambil kira diambil di dalam perancangan dalam membuat, jadi ini akan menyebabkan berlaku, satu senario yang turut terjadi di kawasan-kawasan yang lain akhirnya pengusaha musang king ini,dia sudah mendapat suatu macam kuasa, yang boleh membuat apa sahaja, tanpa mengambil kira kebajikan., katanya.

Artikel berkaitan

Pelantikan Izzah, sah undang-undang tapi salah dari sudut moral – Hassan Karim

Tumpu Isu Utama, Ambil Tindakan Terhadap Ketua Sindiket Haram

Tragedi  Batang Kali : Operasi SAR diteruskan jam 9:00 pagi ini

Tiada istilah majoriti-minoriti dalam negara

Tiada campur tangan dalam kes mahkamah libat Jemaah Menteri

Selain itu, beliau turut menjelaskan, inisiatif penanaman Musang King oleh pemaju berkenaan  adalah satu perkara yang baik namun, perlulah dijalankan dengan kaedah yang sistematik tanpa menganiaya golongan pribumi di sana.

“
Jangan kita cuba dapatkan keuntungan, menyebabkan kita menganiaya pihak lain, tidak kesahlah, kalau macam yang di Pahang itu pun, kita tengok macam mana pencerobohan tanah kerajaan, begitu besar dan ini sekarang ini, berlaku pula penganiaya, seolah-olah daripada penduduk pribumi di situ, jadi persoalannya kenapa perkara ini tidak dibincangkan, tergesa-gesa dan sebagainya, tapi biarlah buat secara sistematik, dan telus dan adil, itu yang sepatutnya berlaku lah.” –
–
 AMINUDDIN YAHAYA/  Jurucakap Gagasan Bangsa

Pada 23 Februari lalu, lebih 160 penduduk Kampung Orang Asli Sungai Sinju di Simpang Pulai, Perak mendakwa tanah adat penempatan itu diceroboh dan mereka diberi notis 30 hari untuk meninggalkan kawasan itu bagi memberi laluan kepada projek tanaman durian Musang King diusahakan sebuah syarikat pemaju.

Dalam pada itu, kawasan berhampiran yang diusahakan sebagai dusun tanaman oleh penduduk kampung itu, mula diceroboh pemaju sama sejak enam bulan lalu iaitu September 2022 tanpa melalui sebarang perbincangan dan rundingan dengan pihaknya.

“Itu tempat kami, di situ hak kami, di situlah pencarian hak mata, seperti rotan, seperti petai, yang …., lainlah yang dapat tanam itu hak pekebun lah, itu masalah saya puan saya harap sangat, kalau boleh saya alu-alukan.”  – Orang Asli Kampung Sinju


Kecelaruan surat RoS langkah licik Zahid – Penganalisis Politik

0

BANGI, Khamis –
Baru-baru ini surat didakwa daripada RoS berhubung usul tambahan Perhimpunan Agung UMNO (PAU) 2022 supaya dua jawatan tertinggi tidak dipertandingkan tular di media sosial.

Penganalisis politik berpandangan  bahawa keraguan terhadap surat yang didakwa daripada RoS berhubung usul tambahan Perhimpunan Agung UMNO (PAU) 2022 supaya dua jawatan tertinggi adalah motif licik politik Datuk Seri Ahmad Zahid Hamidi.

Pensyarah Kanan di Fakulti Ekonomi dan Pentadbiran, Universiti Malaya, Dr Mohammad Tawfik Yaakub memaklumkan pengesahan terhadap surat berkenaan telah menimbulkan kecelaruan yang nyata buat semua ahli- ahli pimpinan parti itu serta rakyat di negara ini.

Tambah beliau, kecelaruan yang wujud itu bakal memberi kesan terhadap  pemilihan UMNO yang bakal berlangsung pada 11 Mac ini dan ia perlu ditangani dengan kadar segera.

Artikel berkaitan

Anwar sah Perdana Menteri ke-10 Malaysia

Belanjawan 2023: Tiada GST tetapi barangan mewah akan dicukai

Thai Hot Guy dibatalkan, JAWI diarah siasat

Isa Samad kembali ke pangkuan UMNO

Polis tahan pelajar Tingkatan Satu pandu kereta

Pensyarah Kanan di Fakulti Ekonomi dan Pentadbiran, Universiti Malaya, Dr Mohammad Tawfik Yaakub

“Dan bagi saya, selagi kita masih lagi belum mendapat hitam putih, ia menimbulkan keraguan kepada kedua pihak, patutnya perkara ini tidak boleh berlaku kerana, ahli umno, pemimpin umno, sahaja yang tertunggu-tunggu dan, siapakah yang benar di dalam soal ini.” – D
R TAWFIK YAAKUB/ Penganalisis Politik Pensyarah Kanan UM

Justeru, beliau berkata,  kecelaruan yang timbul daripada surat berkenaan telah menguatkan lagi motif strategik politik Datuk Seri Ahmad Zahid Hamidi, yang mana beliau mahu  mengelakkan berlakunya peralihan kuasa di dalam UMNO terdapat berbeza pandangan antara ahli-ahli berkenaan.

“
Saya melihat ini merupakan strategik politik, mana-mana pemimpin politik akan terus mengekalkan, kedudukan  kuasa mereka dan jawatan mereka, sebagai pemimpin tertinggi, bagi saya yang paling utama iaitu bagaimana, stategi itu digunakan dan helah-helah itu,  kelicikan yang menunjukkan bahawa mereka tidak berminat, mereka tidak obses dengan jawatan tersebut, bahawa ini untuk mengelakkan kerajaan tumbang, apabila  berlaku peralihan kuasa yang berbeza pandangan.”

Sehubungan itu, Penganalisis Politik Akademi Penyelidikan Strategik Nusantara (NASR), Dr Azmi Hassan menjangkakan bahawa dua jawatan terbabit tetap tidak akan dipertandingkan sewaktu pemilihan UMNO itu nanti kerana  kuasa menteri telah melangkaui arahan Ros itu sendiri.

Penganalisis Politik Akademi Penyelidikan Strategik Nusantara (NASR), Dr Azmi Hassan

“Keputusan Ros itu telah dikatakan overule,  oleh Menteri mengikut akta, tidak silap saya perkara 70, iaitu menteri boleh mengecualikan, daripada keperluan pertubuhan itu menteri mempunyai kuasa, jadi untuk hal ini untuk menjawab soalan ini bahawa, memang saya melihat kedua-dua jawatan ini tidak akan dipertandingkan kerana kuasa menteri itu telah melebihi, melampaui ataupun melebihi, arahan daripada Ros itu sendiri. ” – DR AZMI HASSAN/ Penganalisis Politik Akademi Penyelidikan Strategik Nusantara (NASR)

Bagaimanapun, beliau berkata apabila surat Ros itu dibawa ke pentas mahkamah setelah selesainya pemilihan UMNO pada 18 hari bulan ini ia tidak akan boleh diguna pakai lagi kerana telah lapuk.

“Tapi walau apa, pun, pemilihan itu akan tamat pada 18 haribulan ini, dan kalau hal ini bagi saya, kalau nak bawa kes ke mahkamah itu, mungkin akan perkara ini dah lepas, itu selepas 18 haribulan itu, semua pemilihan telah tamat berlaku.”  – DR AZMI HASSAN/ Penganalisis Politik Akademi Penyelidikan Strategik Nusantara (NASR)

Terdahulu, Sebelum ini, surat didakwa daripada RoS berhubung usul tambahan Perhimpunan Agung UMNO (PAU) 2022 supaya dua jawatan tertinggi tidak dipertandingkan tular di media sosial.

Ketua Whip Perikatan Nasional (PN), Datuk Seri Takiyuddin Hassan di Dewan Rakyat mengesahkan kewujudan surat itu yang dialamatkan kepada Setiausaha Agung UMNO, serta menyatakan usul tambahan dalam PAU2022 yang menghalang pertandingan jawatan Presiden dan Timbalan Presiden sebagai tidak sah.- TV Pertiwi


MAINPP tuntut permohonan maaf penceramah bebas

0

BANGI, Khamis –
Majlis Agama Islam Negeri Pulau Pinang (MAINPP) menuntut permohonan maaf daripada penceramah bebas, Ustaz Zainul Asri Mohd Romli berhubung kenyataan menerusi video kuliahnya di aplikasi TikTok yang dilihat boleh menimbulkan salah anggap dalam kalangan masyarakat.

Yang Dipertua MAINPP, Datuk Ir Ahmad Zakiyuddin Abdul Rahman, berkata menerusi video pada 14 Februari lalu itu, Zainul Asri mendakwa sebuah masjid di Pulau Pinang yang dulunya dimiliki India Muslim kini menjadi tempat ibadat orang bukan Islam selepas pemiliknya pulang ke India.

Selain menafikan dakwaan itu, Ahmad Zakiyuddin berkata, ia juga boleh menimbulkan perbalahan antara kaum dan agama di negeri ini.

“MAINPP dengan sekeras-kerasnya menafikan tuduhan liar itu kerana secara fakta merujuk kepada ‘Interim Register’ lot yang dimaksudkan, terdapat 20 pemegang amanah asal bagi Kong Hock Keong Temple menerusi Perintah Mahkamah (Peletakan Hak) Jilid 2, Fol 61 pada 28 Disember 1973 yang seterusnya berlaku pertukaran pemegang amanah disebabkan kematian.

Beliau dalam satu kenyataan berkata Lot 523  itu adalah terbitan daripada Lot 71 (2) TS 19, Daerah Timur Laut dan lot tanah itu berstatus gred 1.

Ahmad Zakiyuddin berkata, pada asalnya (rujukan Deed Poll bertarikh 10 Julai 1888), tanah itu dimiliki pemegang amanah berkenaan bagi Kong Hock Keong Temple No 30 Pitt Street menerusi Geran No 2420 tahun 1838.

Katanya, ia adalah pemberian daripada ‘The Public Seal of the Colony’ oleh Gabenor dan Komander Negeri-Negeri Selat iaitu Cecil C Smith.

“Sehubungan itu, MAINPP menuntut permohonan maaf secara terbuka daripada Zainul bagi menjernihkan persepsi negatif yang mula tersebar dalam kalangan umat Islam Pulau Pinang,” katanya. – BH


Muhyiddin bakal didakwa esok, mohon batal larangan luar negara

0

Bangi, Khamis –
Ketua Pesuruhjaya Pencegahan Rasuah Malaysia (SPRM), Tan Sri Azam Baki mengesahkan Pengerusi Perikatan Nasional (PN), Tan Sri Muhyiddin Yassin bakal didakwa  di mahkamah esok.

Muhyiddin mendakwa larangan tidak ke luar negeri ke atasnya telah mencemar imej beliau kerana dikatakan bakal lari apabila didakwa

Beliau yang juga Ahli Parlimen Pagoh turut memfailkan permohonan agar pihak SPRM membatalkan larangan terhadap pembekuan dua akaun parti itu dan larangan perjalanan yang dikenakan ke atasnya.

Tan Sri Muhyiddin Yassin bakal didakwa pada esok hari di Mahkamah Tinggi Persekutuan Kuala Lumpur.

Muhyiddin Yassin  yang dikatakan akan dihadapkan ke mahkamah hari ini,  sebaliknya hadir ke ibu pejabat SPRM, di Putrajaya pada jam 11.15 pagi bagi diambil keterangan.

Sementara itu, di Mahkamah Tinggi Kuala Lumpur, Tan Sri Muhyiddin memfailkan dua permohonan iaitu mencabar pembekuan dua akaun parti Bersatu oleh SPRM.

Artikel berkaitan

Semua calon layak menjadi Menteri Besar Selangor

Tiada kompromi individu keluar kenyataan 3R – PDRM

Pemandu tabur paku di jalan raya diburu polis

Ahmad Zahid akan terkesan jika PN menang pilihan raya di enam negeri

Kerajaan garis lima perkara jika berjaya tawan Kedah

Turut difailkan ialah, perintah larangan perjalanan yang dikenakan ke atasnya oleh Jabatan Imigresen Malaysia (JIM).

Sehubungan itu, Muhyiddin mendakwa larangan perjalanan ke atasnya merupakan satu langkah yang mencemar nama baiknya dan beranggap beliau melakukan kesalahan dan akan melarikan diri.

Memetik MalaysiaGazette, permohonan itu telah dibuat melalui Tetuan Chetan and Company secara atas talian pada malam kelmarin.

Dalam masa yang sama, beliau turut menepis dakwaan ditahan SPRM sewaktu bermain golf di sebuah padang golf di Selangor.


Muhyiddin didakwa esok, Taman Melewar jadi tumpuan

0

BANGI, Khamis – Pusat Tarbiyah Pas Pusat, Taman Melewar di Kuala Lumpur mula menjadi tumpuan media sejak jam 7 petang, Khamis.

Ia berikutan bakal berlangsungnya majlis solat hajat perdana anjuran parti itu susulan pendakwaan yang berlaku terhadap Pengerusi Perikatan Nasional (PN), Tan Sri
Muhyiddin Yassin
 dan beberapa pemimpin pembangkang.

Muhyiddin juga dijangka ke markas tersebut untuk
program solat hajat
.Muhyiddin dilaporkan ditahan oleh Suruhanjaya Pencegahan Rasuah Malaysia (SPRM) berhubung dakwaan penyelewengan dana awam Program Jana Ekonomi Pemerkasaan Kontraktor Bumiputera Berwibawa (Jana Wibawa).

Bagaimanapun Ketua Pesuruhjaya SPRM, Tan Sri Azam Baki ketika dihubungi Sinar Harian mengesahkan Muhyiddin dibebas dengan jaminan SPRM hari ini.

Muhyiddin bakal menghadapi beberapa pertuduhan mengikut Seksyen 23 Akta SPRM 2009 dan Seksyen 4(1)b Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram (AMLATFPUAA) 2001.

Program Jana Wibawa dilaksanakan semasa pandemik Covid-19 dan merupakan kesinambungan daripada Program Pembangunan Kontraktor Binaan Bumiputera Berwibawa yang dijalankan pada 1993.

Pelaksanaannya diluluskan Jemaah Menteri pada 13 November 2020 ketika pentadbiran kerajaan Perikatan Nasional (PN) pimpinan Muhyiddin. – SINAR


Muhyiddin tiba di SPRM beri keterangan pagi tadi

0

PUTRAJAYA,  Khamis – Pengerusi Perikatan Nasional, Tan Sri Muhyiddin Yassin hari ini hadir di ibu pejabat Suruhanjaya Pencegahan Rasuah Malaysia di Purajaya pada jam 11:15 pagi tadi.

Kehadiran beliau adalah bagi memberi keterangan b
erhubung isu kes salah guna dana kerajaan Program Jana Ekonomi Pemerkasaan Kontraktor Bumiputera Berwibawa (JANA WIBAWA).

Keadaan di perkarangan Ibu Pejabat SPRM sesak berikutan  lebih 500 penyokong gabungan Perikatan Nasional yang memberi sokongan selain para media yang sudah berkumpul sejak jam 9:00  pagi tadi.

Video ketibaan Muhyiddin
#malaysiatribune

pic.twitter.com/0VmBy1qkQh

— Malaysia Tribune (@Msia_Tribune)
March 9, 2023

Artikel berkaitan

PEMBELA Lancar Petisyen Desak Tutup Crackhouse Secara Mutlak

Allahyarham Penerima Anugerah Green Endorsement TUDM

Tular Tikus Jamah Ayam, Restoran Ditutup 14 Hari – KKM

Kes Pertama Varian Berbahaya Omicron Dikesan Di Malaysia

Tarif Elektrik, Air Kekal Di Semenanjung, Harga Ayam Tidak Diapungkan

Sebaik tiba beliau sempat melambai kepada penyokong namun tidak berkata apa-apa.

Dalam masa yang sama, penyokong juga dilihat melaungkan kata-kata bangkit Abah dan dan tolak kezaliman di hadapan ibu pejabat agensi itu.

"Bangkit Abah!"
"Tolak Kezaliman!"

Antara kata2 dilaungkan di hadapan ibu pejabat SPRM.
#PN
#Bersatu
#SPRM

pic.twitter.com/oQJLGGpdYL

— Ridauddin Daud (@RidauddinDaud)
March 9, 2023

Antara pemimpin PN yang hadir ialah Datuk Seri Hamzah Zainuddin, Datuk Seri Azmin Ali.

Turut hadir pemimpin parti PAS,  Timbalan Presiden Datuk Seri Tuan Ibrahim Tuan Man, dan Presiden GERAKAN, Datuk Dr Dominic Lau Hoe Chai.

Antara Pemimpin PN yang hadir.

Muhyiddin kemudiannya dibawa masuk ke ibu pejabat pada jam 11.22 pagi yang turut ditemani oleh beberapa peguam yang mewakili beliau.

Pada 18 Februari lalu, Muhyiddin mengesahkan beliau  dipanggil SPRM untuk memberi keterangan mengenai Jana Wibawa sebagai saksi dan bukannya suspek.

Namun, sehari kemudian SPRM  mengesahkan bekas Perdana Menteri itu antara suspek yang disiasat berhubung kes berkenaan dan siasatan ke atasnya masih diteruskan.

Sebelum ini, SPRM bertindak membekukan beberapa akaun milik BERSATU, kerana ia dipercayai mempunyai kaitan bersama siasatan terhadap dana kerajaan yang bernilai RM 92.5 billion yang turut didakwa berlaku penyelewengan oleh kerajaan PN sewaktu pandemik Covid-19 yang lalu.

Jana Wibawa dilaksanakan ketika pandemik COVID-19, dan ia kesinambungan kepada Program Pembangunan Kontraktor Binaan Bumiputera Berwibawa yang dimulakan pada tahun 1993.

Pelaksanaannya diluluskan Jemaah Menteri pada 13 November 2020 ketika kerajaan ditadbir PN diterajui Muhyiddin.


Pencarum yang terdesak pinjam bank, caruman KWSP jadi cagaran

0

BANGI, Khamis – Kerajaan bercadang memperkenalkan kaedah yang membenarkan pencarum Kumpulan Wang Simpanan Pekerja (KWSP) membuat pinjaman bank menggunakan caruman dana persaraan itu sebagai kolateral atau cagaran kepada bank.

Tetapi, Perdana Menteri, Anwar Ibrahim berkata, kaedah itu hanya untuk mereka yang benar-benar terdesak dan memerlukan wang.

“Pada prinsipnya, saya tidak setuju pengeluaran khas dana simpanan persaraan rakyat.

“Bagaimanapun, saya akan pastikan KWSP memberikan ruang bagi pencarum yang mempunyai wang dan dalam keadaan terdesak untuk pinjam daripada bank dengan kolateral atau jaminan cagaran daripada wang KWSP,” katanya menurut Bernama ketika menggulung perbahasan Rang Undang-undang Perbekalan 2023 di Dewan Rakyat.

Beliau berkata, ia merupakan langkah terbaik yang boleh dilakukan sekarang, memandangkan banyak negara yang memberikan kelonggaran seperti pengeluaran dana persaraan sudah menghentikan atau membatalkan kemudahan itu.

Dalam perkembangan lain, Anwar memberi jaminan kerajaan mampu mencapai sasaran pengurangan defisit fiskal negara kepada 5% tahun ini dan 3.2% pada 2025.

Artikel berkaitan

Fakta siasatan tanpa memihak, pertuduhan ikut keterangan- Peguam Negara

Lebih ramai individu akan dipanggil bantu siasatan kes LCS

PH arah enam negeri runding dengan BN

Salur Maklumat Banjir Melalui sms & Sidang Media

Puting Beliung Terbangkan Bumbung Rumah

Katanya, tidak wujud pertikaian terhadap sasaran pengurangan defisit fiskal negara itu berdasarkan perkembangan semasa selepas pembentangan Belanjawan 2023.

“Jika diteliti perkembangan selepas pembentangan belanjawan dengan hasil minyak bertambah, (perolehan) USD1.8 bilion daripada International Petroleum Investment Co (IPIC) serta pelaburan besar, termasuk Amazon Web Services dan Tesla, sudah tidak akan pertikai.

“Saya pernah lalui proses ini selama lapan tahun, pengalaman itu akan mengajar saya mengurangkan defisit dan ini sesuatu yang mampu kita laksanakan.”

Beliau berkata, berdasarkan angka terbaru diperolehinya, defisit fiskal negara sudah mencapai sasaran ditetapkan.

“Bagaimana kita kurangkan? Itu adalah langkah-langkah yang telah kita ambil dan bincangkan. Kalau perlu, saya akan umumkan di Parlimen dari semasa ke semasa.”

Menteri kewangan itu berkata, antara langkah jangka panjang dan sederhana yang akan dilaksanakan bagi memperkukuhkan kedudukan fiskal negara termasuk memperkenalkan Akta Tanggungjawab Fiskal, cukai barang mewah serta cukai keuntungan modal.

Tetapi katanya, mekanisme pelaksanaan cukai baharu itu masih dalam perbincangan dan tidak akan membebankan pengguna sehingga ke tahap tidak kompetitif.

“Kita akan pastikan rundingan (pelaksanaan cukai) itu diteliti dengan semua pihak dan tidak memberikan beban kepada pemodal.”- BERNAMA


Penceramah bebas kritik konsert BlackPink dapat ugutan bunuh

0

PETALING JAYA, Khamis – Pendakwah selebriti, Syed Mohd Bakri Syed Ishak yang lebih dikenali sebagai PU Syed mendakwa menerima ugutan bunuh kerana tidak bersetuju dengan penganjuran konsert kumpulan K-Pop Blackpink minggu lalu.

Beliau berkata, ugutan itu diterima melalui mesej langsung (DM) di akaun media sosial peribadinya, di mana seorang individu mengugut akan menembaknya dan mendoakan anak-anaknya dijangkiti virus.

“Saya tak buat laporan polis sebab saya percaya itu akaun palsu. Ini kali pertama dapat ugutan sebegini. Sebelum ini orang kecam dan hentam itu dah biasalah.

“Dia DM saya kemudian dipadam mesej itu, tetapi saya sempat ambil tangkap layar. Saya syak ini kerja budak-budak yang taksub sangat dan terlalu mengikut emosi,” katanya menurut Harian Metro.

Beliau berkata, kebanyakan cacian itu dilemparkan golongan muda yang tidak dapat menerima teguran ikhlasnya.

“Bila kita dah berada di atas jalan (dakwah) ini, kita tak akan berundurlah. Kena tegur apa yang patut ditegur.

Artikel berkaitan

Semua Pihak Perlu Terima Keputusan Badan Profesional – PM

Satu kehilangan kepada badan kehakiman negara – Ketua Hakim Negara

Bomba Bersiap Siaga, Paras Air Sungai Lui Tidak Seperti Didakwa

Pendakwa Raya Fail Afidavit Bukti Baharu Tiada Kaitan Elemen Kes Jenayah Rasuah Najib

Hishammuddin terima surat digantung keahlian UMNO

“Banyak budak-budak yang terlalu ikut hati dan perasaan, kita kena nasihatlah. Terutama orang tua mereka kenalah nasihat anak-anak ini, kalau tidak, boleh jadi masalah kepada masyarakat,” katanya yang berikrar tidak akan berhenti berdakwah, walaupun menerima ugutan dan kecaman orang ramai. – HM


Pihak pendakwaan fail rayuan ketepikan pembebasan Najib, Arul

0

BANGI, Khamis –  Jabatan Peguam Negara (AGC) telah memfailkan notis rayuan untuk mengetepikan keputusan Mahkamah Tinggi yang melepas dan membebaskan Datuk Seri Najib Razak serta bekas Ketua Pegawai Eksekutif 1Malaysia Development Berhad (1MDB) Arul Kanda Kandasamy daripada pertuduhan meminda laporan audit 1MDB.

Sumber pendakwaan, yang mengesahkan perkara itu, berkata notis itu difailkan hari ini.

Pada 3 Mac lalu, Hakim Mohamed Zaini Mazlan (kini Hakim Mahkamah Rayuan) memutuskan bahawa pendakwaan gagal mewujudkan satu kes prima facie terhadap kedua-dua tertuduh di akhir kes pendakwaan.

Najib, 70, yang sedang menjalani hukuman penjara 12 tahun kerana menyeleweng dana SRC International Sdn Bhd, didakwa menggunakan kedudukannya untuk mengarahkan pindaan dilakukan terhadap laporan akhir audit 1MDB sebelum dibentangkan kepada PAC bagi mengelakkan sebarang tindakan diambil terhadapnya.

Artikel berkaitan

Lebih 200 guru tidak lapor diri, tolak tawaran penempatan ke Sarawak

Jual Sijil Palsu, Doktor Disambung Reman

Malaysia mohon Arab Saudi tambah kuota haji kepada 31,950 jemaah

Allahyarham Penerima Anugerah Green Endorsement TUDM

Bukan kuasa PM beri pentaulihan kepada agamawan, ulama

Arul Kanda, 45, pula didakwa bersubahat dengan Najib dalam membuat pindaan tersebut bagi melindungi bekas perdana menteri itu daripada tindakan tatatertib, sivil atau jenayah berkaitan 1MDB.

Perbuatan itu didakwa dilakukan di Kompleks Jabatan Perdana Menteri, Putrajaya antara 22 dan 26 Februari 2016.

Mereka didakwa mengikut Seksyen 23 (1) dan 24 (1) Akta Suruhanjaya Pencegahan Rasuah Malaysia yang memperuntuk hukuman maksimum penjara 20 tahun dan denda lima kali ganda nilai suapan atau RM10,000, mengikut mana lebih tinggi, jika sabit kesalahan. – BERNAMA


Saifuddin tidak boleh sewenangnya guna kuasa budi bicara menteri – Peguam

0

BANGI, Khamis –
Kementerian Dalam Negeri (KDN) dan Jabatan Pendaftaran Pertubuhan Malaysia (RoS) perlu tampil membuat penjelasan berkenaan surat RoS yang tular di media sosial baru-baru ini.

Ia susulan KDN memberi pengecualian kepada UMNO berhubung usul tiada pertandingan bagi dua jawatan teratas parti berkenaan dalam pemilihan akan datang pada 18 Mac.

Peguam Kanan, Haniff Khatri Abdulla berkata, Menteri Dalam Negeri, Datuk Seri Saifuddin Nasution tidak boleh menggunakan kuasa budi bicara sewenangnya kerana surat rayuan rasmi daripada UMNO kepada menteri perlu disertakan sebelum kuasa budi bicara digunakan.

“Dari segi skop dan tatacara perjalanan Akta Pertubuhan 1996,  saya percaya ini adalah tidak begitu molek dan tidak merangkumi rangka Akta Pertubuhan.

“Oleh itu, perlu ada penjelasan yang telus dan tepat oleh semua pihak berkenaan iaitu RoS dan menteri berkenaan mengenai perkara ini kerana jika menteri mengatakan beliau menggunakan budi bicara beliau, budi bicara ini tidak boleh diguna pakai sewenang-wenangnya.

Artikel berkaitan

Tun M sahkan tidak pegang apa-apa jawatan dalam GTA

OPR naik : Bank Negara tidak kejam –  Gabenor

“Well done guys” – Khairy puji tindakan berani ahli UMNO rujuk ke RoS

PSM dakwa kerajaan tutup mata, Ahmad Zahid jelas langgar peraturan pilihan raya

‘Halang hak rakyat, sekat peruntukan pembangkang, jawablah di akhirat kelak’

“Ia mesti mematuhi prinsip dan proses tatacara pemakaian budi bicara, dalam hal ini sepatutnya perlu ada surat rayuan rasmi daripada UMNO kepada menteri sebelum kuasa budi biaca dilaksanakan.

“Sekiranya tidak, ia boleh dianggap sebagai suatu salah guna kuasa menteri yang mempunyai kepentingan atau mungkin mempunyai kepentingan kepada kerajaan,” ujar Haniff
 dalam aplikasi hantaran ringkas sewaktu dihubungi  TV Pertiwi.

Menurutnya lagi, kenyataan Saifuddin di bawah Akta Pertubuhan 1996 adalah tidak tepat dan dianggap pramatang kerana mengecualikan keperluan Seksyen 13 berkaitan dengan pematuhan perundangan dalaman perlembagaan UMNO.

Katanya, sepatutnya surat rayuan kepada KDN perlu disertakan, dan setelah itu barulah KDN boleh mengeluarkan arahan beliau sama ada di bawah Sekyen 70 untuk mengecualikan keperluan pematuhan kepada Sekyen 13.

“Kenyataan dan pengumuman Saifuddin sebagai menteri berkenaan di bawah Akta Pertubuhan 1996, bahawa dia telah mengecualikan keperluan Seksyen 13 berkaitan dengan pematuhan perundangan dalaman perlembagaan UMNO berkaitan isu pemilihan ini tidak begitu tepat, adalah pramatang jika rentetan peristiwa itu betul.

“Sepatutunya ada surat rayuan kepada menteri (KDN), dan barulah menteri boleh mengeluarkan arahan beliau sama ada di bawah Sekyen 70 untuk mengecualikan keperluan pematuhan kepada Sekyen 13 berkenaan tetapi apa yang berlaku seperti yang dilaporkan secara tiba-tiba menteri mengatakan beliau mengecualikan,” kata Haniff.

Sebelum ini, tular di media sosial surat didakwa dikeluarkan oleh Jabatan Pendaftaran Pertubuhan Malaysia (RoS) berhubung usul tambahan Perhimpunan Agung UMNO (PAU) 2022 supaya dua jawatan tertinggi tidak dipertandingkan.

Ia sekali gus menimbulkan tanda tanya kerana surat RoS itu, menyatakan bahawa usul tambahan dalam PAU 2022 yang menghalang pertandingan jawatan presiden dan timbalan presiden, adalah tidak sah.

Menurut surat bertarikh 2 Mac lalu, RoS berpandangan usul tambahan berkenaan tidak teratur dan bertentangan serta bercanggah dengan peruntukan Fasal 9.3 Perlembagaan UMNO.

Dalam pada itu, Haniff juga mempersoalkan sekiranya surat itu sahih memandangkan tiada penafian dari RoS bahawa surat itu tidak dikeluarkan oleh mereka sekaligus ia adalah sah untuk rakyat menganggap dan menerima fakta bahawa surat itu telah dikeluarkan.

Mengulas Lanjut, Haniff berpendapat bahawa UMNO berhak merayu keputusan RoS kepada KDN di bawah Akta Pertubuhan 1996 memandangkan tiada laporan susulan mengatakan rayuan keputusan RoS berkenaan ada dimajukan oleh UMNO.

Menurut seksyen 70 akta itu, menteri boleh menggunakan budi bicara bagi mengecualikan sesebuah pertubuhan daripada mana-mana peruntukan bawahnya manakala Seksyen 13 memperuntukkan pembatalan sesebuah pertubuhan.


‘Saya tidak bersalah, saya akan jawab pertuduhan di mahkamah’ – Muhyiddin

0

BANGI, Khamis – Bekas Perdana Menteri, Tan Sri Muhyiddin Yasin menegaskan bahawa beliau tidak bersalah dan tujuh pertuduhan yang dikenakan ke atasnya adalah bertujuan untuk memalukannya.

Presiden BERSATU itu berkata, pendakwaan terpilih ke atas dirinya ini adalah satu tindakan politik berniat jahat yang bertujuan untuk melumpuhkan dan menghancurkan BERSATU dan Perikatan Nasional (PN)

“Perdana Menteri (Datuk Seri Anwar Ibrahim) tahu bahawa PN mendapat sokongan padu daripada rakyat terutamanya orang Melayu dan Bumiputera dan akan menang besar dalam enam pilihan raya negeri yang akan diadakan tidak lama lagi.

“Saya menegaskan bahawa saya tidak bersalah dan saya akan jawab segala pertuduhan terhadap saya di mahkamah,” katanya.

Beliau berkata, beliau sudah menjelaskan semua perkara kepada
SPRM
dan tiada asas untuk mendakwanya di bawah mana-mana undang-undang.

Artikel berkaitan

Dadah bernilai RM180,000 dirampas di Pasir Mas

Jamal Abdillah akur dan serahkan kepada bekas isteri

SPRM sahkan akaun bank Bersatu dibeku

Sudan : 459 maut, 4,072 cedera akibat konflik bersenjata

Polis rakam keterangan 3 individu kes curi wang BAP RM109,000

“Tetapi sudah ada arahan daripada pihak yang paling berkuasa dalam pentadbiran negara supaya saya didakwa.

“Jadi, walau apapun penjelasan yang saya berikan, saya tetap akan didakwa,” katanya. – BH


SPRM sahkan Muhyiddin didakwa esok

0

BANGI, Khamis –  Ketua Pesuruhjaya Pencegahan Rasuah Malaysia (SPRM), Tan Sri Azam Baki mengesahkan Pengerusi Perikatan Nasional (PN), Tan Sri Muhyiddin Yassin bakal didakwa  di mahkamah esok.

Beliau yang juga Ahli Parlimen Pagoh turut memfailkan permohonan agar pihak SPRM membatalkan larangan terhadap pembekuan dua akaun parti itu dan larangan perjalanan yang dikenakan ke atasnya.

Muhyiddin Yassin  yang dikatakan akan dihadapkan ke mahkamah hari ini,  sebaliknya hadir ke ibu pejabat SPRM, di Putrajaya pada jam 11.15 pagi bagi diambil keterangan.

Sementara itu, di Mahkamah Tinggi Kuala Lumpur, Tan Sri Muhyiddin memfailkan dua permohonan iaitu mencabar pembekuan dua akaun parti Bersatu oleh SPRM.

Artikel berkaitan

16 Senator dilantik Ahli Dewan Negara

423 pengembara China diberi Notis Penolakan Masuk

Populasi umat Islam kedua terbesar selepas Kristian di seluruh dunia

BERJASA sedia kerjasama PN agenda pertahankan agama, negara

Proklamasi Melayu bukan martabatkan Melayu tapi nak guling kerajaan – P.Ramasamy

Turut difailkan ialah, perintah larangan perjalanan yang dikenakan ke atasnya oleh Jabatan Imigresen Malaysia (JIM).

Sehubungan itu, Muhyiddin mendakwa larangan perjalanan ke atasnya merupakan satu langkah yang mencemar nama baiknya dan beranggap beliau melakukan kesalahan dan akan melarikan diri.

Memetik MalaysiaGazette, permohonan itu telah dibuat melalui Tetuan Chetan and Company secara atas talian pada malam kelmarin.

Former PM Muhyiddin Yassin summoned to MACC HQ tomorrow morning. Earlier a news portal reported that he has been arrested, a claim he denies.
pic.twitter.com/1dPqZD7p0y

— Hadi Azmi (@amerhadiazmi)
March 8, 2023

Dalam masa yang sama, beliau turut menepis dakwaan ditahan SPRM sewaktu bermain golf di sebuah padang golf di Selangor.

Sebelum ini, SPRM telah membekukan akaun parti Bersatu serta beberapa individu Ketua Penerangan parti itu Datuk Wan Saiful Wan Jan dan Timbalan Ketua Bahagian Bersatu Segambut Adam Radlan Adam Muhammad, didakwa di mahkamah berkaitan projek Program Jana Ekonomi Pemerkasaan Kontraktor Bumiputera Berwibawa (Jana Wibawa).


Tragedi Stadium Kanjuruhan, pegawai perlawanan bola dipenjara 18 bulan

0

BANGI, Khamis –  M
ahkamah Indonesia menjatuhkan hukuman penjara 18 bulan terhadap seorang pegawai perlawanan bola sepak kerana didapati cuai semasa rempuhan di Stadium Kanjuruhan, di Malang, Jawa Timur .

22 OKTOBER lalu, tragedi berdarah di Kanjuruhan memilukan warga Indonesia.

Dan hari ini  hukuman penjara 18 bulan dijatuhi terhadap seorang pegawai perlawanan bola sepak kerana didapati cuai semasa rempuhan di Stadium Kanjuruhan, di Malang, Jawa Timur .

Keputusan itu dibuat oleh Hakim  Mahkamah di Surabaya, Abu Achmad Sidqi Amsya, selepas penganjur perlawanan, Abdul Haris, didapati bersalah atas tuduhan menyebabkan kematian orang awam.

Artikel berkaitan

Dewan Rakyat Dijangka Bubar Selepas Pembentangan Bajet 2023

Pembantu Ahli Parlimen langgar kod etika pakaian diarah keluar

‘Gencatan senjata’ selesai kemelut politik Sabah

Budaya derma sudah sebati dengan ahli Pas

Penyelewengan Zakat MAINS, PDRM buka kertas siasatan

Pihak pendakwa pada awal perbicaraan memohon hukuman penjara enam tahun 18 bulan terhadap defendan.

Seorang lagi defendan, pegawai keselamatan, Suko Sutrisno, didapati bersalah kerana cuai dan dijatuhi hukuman penjara hanya setahun.

Siasatan Suruhanjaya Hak Asasi Manusia Indonesia sebelum ini mendapati punca utama rempuhan itu disebabkan tindakan polis melepaskan 45 das tembakan gas pemedih mata ke arah orang ramai.

Tindakan itu sebenarnya diharamkan badan induk dunia bola sepak FIFA dan tidak sepatutnya digunakan untuk mengawal orang awam.

Dalam kejadian itu, perlawanan antara Arema FC dan Persebaya Surabaya berakhir dengan kekecohan.

135 penonton penonton terbunuh termasuk 40 kanak-kanak manakala puluhan lagi cedera ketika cuba melarikan diri untuk keluar selepas polis bertindak menembak gas pemedih mata.


Tuduhan Muhyiddin bermotif politik? Anwar tidak campur tangan dakwaan

0

BANGI, Khamis –  Datuk Seri Anwar Ibrahim menegaskan jika semua kes pemimpin politik disiasat atau dihadapkan ke mahkamah dituduh bermotifkan politik, ia bermakna pihak berkuasa tidak lagi boleh mengambil tindakan andai ada pemimpin politik disyaki terbabit rasuah selepas ini.

Serentak itu, Perdana Menteri berkata, adalah tidak benar untuk pihak tertentu mendakwa semua kes membabitkan pemimpin parti politik yang disiasat atau dihadapkan ke mahkamah adalah bermotifkan politik.

“Untuk mengatakan semua kes yang diambil (pemimpin politik disiasat pihak berkuasa) itu ada motif politik, maknanya tak bolehlah (siasat pemimpin politik), tangkap (jika ada) kes-kes rasuah lain (babit pemimpin politik) yang besar-besar, semua lepas?,” soalnya.

Beliau menjelaskan demikian kepada pemberita selepas menyempurnakan perasmian Festival Taman Kuala Lumpur 2023 di sini, hari ini, ketika ditanya berkaitan siasatan Suruhanjaya Pencegahan Rasuah Malaysia (SPRM) terhadap Tan Sri Muhyiddin Yassin dan parti diterajui bekas Perdana Menteri itu.

Perdana Menteri turut mengulangi penegasannya sebelum ini bahawa beliau tidak campur tangan dalam kes membabitkan Presiden BERSATU merangkap Pengerusi Perikatan Nasional (PN) itu yang hari ini dipanggil SPRM untuk memberi keterangan, dipercayai berhubung kes salah guna dana awam.

Namun, beliau mengakui memang ada memberi arahan kepada semua agensi berkaitan, termasuk SPRM dan Peguam Negara supaya bertindak terhadap kes yang disyaki ada kaitan dengan salah guna kuasa dan ketirisan dana kerajaan.

“Urusan berkenaan adalah di bawah bidang kuasa SPRM, tengok kes. Saya tidak campur, tetapi saya beritahu semua agensi termasuk SPRM dan Peguam Negara, tengok kes. Jadi orang setuju atau tak setuju, (kena) tengok kes, apa pendakwaannya, apa pertuduhannya,” katanya. – BH


14 Mei – pilihan raya Presiden Turkiye

0

BANGI, Jumaat – Presiden Turkiye Recep Tayyip Erdogan pada Jumaat menetapkan pilihan raya presiden dan parlimen negara itu berlangsung pada 14 Mei, sebulan lebih awal daripada dijadualkan.

Erdogan memetik Perkara 116 Perlembagaan Turkiye untuk mengadakan pilihan raya pada 14 Mei, yang sebelum ini dijadual pada 18 Jun, lapor Xinhua.

Lembaga Pilihan Raya Tertinggi akan melancarkan jadual pilihan raya selama dua bulan selepas keputusan itu disiarkan menerusi warta rasmi negara pada Sabtu, kata Erdogan kepada pemberita.

Beliau menambah keputusan itu dibuat memandangkan peperiksaan universiti akan berlangsung pada 18 Jun, termasuk cuti persekolahan.

Artikel berkaitan

Sarimah kecewa berita palsu terlantar sakit tersebar

Mangsa ‘berputih mata’ rugi puluhan ribu ditipu sindiket

Kecelaruan surat RoS langkah licik Zahid – Penganalisis Politik

‘The Greater Kedah’ akan menjadi realiti, jangan halang – MB Kedah

KPT perkenal Menu Siswa Rahmah RM3.50 di Universiti Awam, Politeknik

Erdogan akan bertanding dalam pilihan raya presiden akan datang sebagai calon Perikatan Rakyat.

Blok itu dibentuk oleh Parti Keadilan dan Parti Pembangunan yang memerintah, Parti Gerakan Nasionalis, dan Parti Kesatuan Mega.

Beliau akan dicabar Kemal Kilicdaroglu, dari parti pembangkang Nation Alliance yang terdiri daripada enam gabungan. -AGENSI


Tiada saksi mata tengok kebakaran Pusat Tahfiz Darul Quran Ittifaqiyah

0

BANGI, Khamis – Mahkamah Rayuan Putrjaya pada Khamis diberitahu tiada saksi mata menyaksikan kebakaran di Pusat Tahfiz Darul Quran Ittifaqiyah yang mengorbankan 23 penghuni enam tahun lepas.

Peguam Haijan Omar yang mewakili seorang remaja lelaki selaku perayu berhujah, pihak pendakwaan hanya bergantung kepada keterangan ikut keadaan yang tidak kukuh bagi menyokong kes tersebut.

“Pihak pendakwaan bergantung kepada keterangan ikut keadaan melalui saksi pendakwaan ke-68 dan ke-69, yang melihat perayu melompat pagar memasuki pusat tahfiz berkenaan dan penemuan pemetik api,” katanya yang dibantu peguam Asyraf Abu Bakar Hamzah.

Haijan berkata, anak guamnya mengemukakan pembelaan alibi bahawa dia tidak berada dalam pusat tahfiz itu pada hari kejadian, tetapi duduk di tangga sebelum pulang ke rumah.

“Keterangan mengenai alibi juga tidak langsung disiasat pegawai penyiasat. Saya dengan rendah diri berhujah sabitan dikenakan itu tidak selamat dan mahkamah ada kuasa melihat perkara ini serta membenarkan rayuan ini,” katanya.

Timbalan Pendakwa Raya, How May Ling berhujah, saksi pendakwaan ke-68 dan ke-69 adalah saksi mata kepada kejadian perayu melompat pagar memasuki tahfiz berkenaan.

“Saksi-saksi berkenaan dapat mengecam perayu dengan melihat gaya dan pakaiannya. Ketika kejadian panjat itu, ada cahaya lampu jalan. Mahkamah Tinggi memutuskan pengecaman dibuat saksi terbabit adalah selamat dan diyakini.”

Remaja lelaki itu yang kini berusia 22 tahun merayu terhadap keputusan Mahkamah Tinggi memerintahkannya ditahan di penjara selama diperkenankan Yang di-Pertuan Agong kerana membunuh 23 individu dalam kebakaran di pusat tahfiz berkenaan.

Pada masa sama, pihak pendakwaan mengemukakan rayuan terhadap keputusan Mahkamah Tinggi melepas dan membebaskan seorang lagi remaja terhadap tuduhan membunuh tanpa dipanggil membela diri.

Selepas mendengar hujahan kedua-dua pihak, panel tiga hakim diketuai Abu Bakar Jais yang bersidang bersama Che Mohd Ruzima Ghazali dan See Mee Chun menetapkan 11 Mei ini untuk sambung hujahan.

Menurut pertuduhan dipinda, remaja itu bersama seseorang yang tidak dicam, dituduh membunuh dan menyebabkan kematian 23 penghuni pusat tahfiz beralamat di Jalan Keramat Hujung, Kampung Datuk Keramat, Wangsa Maju, antara 4.15 pagi dan 6.45 pagi 14 Sept 2017.

Keadaan tahfiz yang mengorbankan 23 orang termasuk pelajar dan seorang mudir.

Dia didakwa dengan 23 pertuduhan, masing-masing mengikut Seksyen 302 Kanun Keseksaan yang dibaca bersama Seksyen 34 kanun sama yang memperuntukkan hukuman mati mandatori, jika sabit kesalahan.

Bagaimanapun, Seksyen 97(1) Akta Kanak-kanak 2001 memperuntukkan pesalah di bawah umur 18 tahun tidak boleh dikenakan hukuman mati dan boleh digantikan hukuman penjara selama diperkenankan Yang di-Pertuan Agong seperti diperuntukkan Seksyen 97(2) akta sama.


Cadangan KWSP sebagai cagaran pinjaman tidak wajar – Kesatuan Pekerja

0

BANGI, Jumaat –  Kesatuan Pekerja  Bank Sarawak (SBEU) menyifatkan cCadangan kerajaan untuk membenarkan simpanan Kumpulan Wang Simpanan Pekerja (KWSP) digunakan sebagai cagaran pinjaman sebagai bukan sesuatu cadangan yang baik.

“Di bawah Akta KWSP simpanan pencarum dilindungi daripada kebankrapan. Justeru, apa yang akan berlaku jika peminjam gagal membayar pinjaman mereka dan adakah bank mahu memberi pinjaman dengan cagaran sedemikian?

“Memandangkan skim ini adalah untuk mereka yang terdesak untuk mendapatkan pinjaman, terdapat risiko tinggi mereka lalai dan kedua bank akan mengenakan kadar faedah yang lebih tinggi daripada dividen KWSP,” kata Ketua Pegawai Eksekutif SBEU Andrew Lo,  dalam satu kenyataan hari ini.

Dia mengulas kenyataan Perdana Menteri Anwar Ibrahim semalam yang berkata kaedah itu hanyalah bagi mereka yang benar-benar terdesak dan hanya diberikan kepada pencarum yang mempunyai simpanan mencukupi dalam akaun KWSP mereka.

Mengulas lanjut, Lo berkata memandangkan skim ini adalah untuk mereka yang terdesak untuk mendapatkan pinjaman, terdapat risiko tinggi mereka lalai dan  bank akan mengenakan kadar faedah yang lebih tinggi daripada dividen KWSP.

“Jadi pencarum akan terus melihat kedudukan kewangan keseluruhan mereka bertambah buruk.

“Ia juga akan meningkatkan tahap keberhutangan yang telah mencapai tahap yang membimbangkan,” kata Lo. – MALAYSIAKINI


Cagar caruman KWSP heret masalah baharu rakyat – ISMA

1

BANGI, Jumaat – Cadangan membolehkan rakyat membuat pinjaman dengan mencagarkan simpanan Kumpulan Wang Simpanan Pekerja, KWSP, disifatkan ganjil dan hanya akan menimbulkan masalah baharu, berkait dengan hutang.

Presiden Presiden Ikatan Muslimin Malaysia (ISMA) Ustaz Muhammad Fauzi Asmuni berkata lontaran itu juga membuatkan beliau tergamam kerana memikirkan apakah idea cadangan itu keluar daripada mulut seorang Perdana Menteri.

Beliau dalam satu hantaran di telegramnya berkata hutang  adalah satu bentuk muamalat yang halal dan biasanya hutang terpaksa dilakukan dalam keadaan terdesak

Tambahnya, hutang yang mempunyai gadaian, halal dan dibenarkan syarak kerana memang ada pada ketikanya manusia akan memerlukannya.

Bagaimanapun menurutnya, hutang bercagar dan ada pulangan riba,  dilarang keras oleh syariat dan sepatutnya perlu dielakkan.

Tambah beliau lagi, dalam memastikan kecukupan rakyat ia terletak di tangan dan tanggungjawab pemerintah.

Sehubungan itu, pebagai usaha perlu dilakukan termasuk sistem zakat dan pengurusan baitul mal negara yang boleh menjadi sumber yang banyak untuk digunakan kembali bagi memenuhi keperluan rakyat.

Katanya, bagi menangani masalah ekonomi umat sistem wakaf mempunyai  potensi yang besar untuk menyelesaikan rakyat.

Selain sistem waqaf, sistem atau budaya takaful tanpa caruman adalah antara budaya yang  asas dalam masyarakat Islam iaitu sebagai budaya tolong-menolong untuk melepaskan seseorang daripada kesulitan.

Sehubungan itu beliau berpandangan dalam rakyat mengalami kesulitan, lontaran idea cagaran caruman itu adalah langkah yang boleh menyusahkan rakyat.

Tiada nampak ada idea baru untuk meringan kesulitan itu sebaliknya kata beliau, rakyat perlu mengaktifkan sistem takaful.

Malahan lagi katanya ia perlu disokong selain institusi masyarakat , peranan masjid, surau, jawatankuasa penduduk, pertubuhan bukan kerajaan kepada ahlinya, kesatuan sekerja, badan-badan amal dan lain-lain seumpamanya juga perlu dilakukan.

Menurut Ustaz Fauzi lagi, mungkin umat yang dalam kesulitan itu hanya memerlukan dalam jumlah yang sedikit namun dengan cagaran caruman  KWSP seseorang terdedah kepada masalah baharu dalam satu tempoh.

Katanya, terletak di bahu pemerintah juga bahawa mereka akan dihisab di hari akhirat nanti.


Cagaran caruman KWSP bukan penyelesaian – MTUC

0

BANGI, Jumaat – Kaedah pinjaman dengan menjadikan wang Kumpulan Wang Simpanan Pekerja (KWSP) sebagai cagaran kepada bank hanya bersifat sementara dan bukannya penyelesaian masalah pencarum secara keseluruhannya.

Presiden Kongres Kesatuan Sekerja Malaysia (MTUC) Mohd Effendy Abdul Ghani menyifatkan langkah itu cenderung menambah beban hutang kepada pencarum kerana perlu membayar faedah pinjaman bank.

“Cagaran KWSP itu bukan penyelesaian jangka panjang kerana akhirnya pencarum terpaksa berhutang dan terbeban dengan komitmen bayaran bulanan berserta faedah dikenakan.

“Tetapi, terpulang kepada pencarum, mungkin kaedah ini boleh dijadikan pilihan terutama kepada mereka yang terdesak dengan memiliki jumlah simpanan banyak dan ada kemampuan membayar balik.

“Bagi MTUC, perkara ini perlu diperhalusi lagi kerana kita mahu tahu apakah mekanisme yang dimaksudkan dengan cagaran itu kerana amalan sedia ada, mana-mana individu hendak memohon pinjaman kenderaan mahupun rumah pun, pihak bank akan meminta penyata KWSP sebagai syarat,” katanya ketika dihubungi Harian Metro.

Artikel berkaitan

OPR kekal, langkah taktikal BNM sokong momentum ekonomi

Mangsa Macau Scam ‘berputih mata’, wang simpanan KWSP RM141,000 lesap

Penyertaan KJ beri kelebihan kepada PN

KPM Akan Keluarkan Jadual Baharu SPM 2021

Cari jalan pendekkan kes mahkamah syariah, elak mangsa dizalimi

Beliau berkata demikian mengulas langkah kerajaan bersetuju memperkenalkan kaedah secara kolateral iaitu menggunakan wang caruman KWSP sebagai cagaran kepada bank untuk membuat pinjaman.

Mengulas lanjut, Mohd Effendy berkata, pihaknya berpendirian adalah lebih baik kerajaan memperuntukkan sejumlah dana untuk pelaburan KWSP supaya keuntungannya dapat dipulangkan kepada pencarum terutama mereka yang terkesan.

“Daripada meminjam lebih baik kerajaan beri dana kepada KWSP untuk pelaburan supaya pulangannya dapat disalurkan semula kepada pencarum.

“Berapa jumlah pulangan diberikan kepada pencarum boleh diperhalusi lagi mengikut kategori kumpulan sama ada untuk mereka terkesan seperti B40 saja atau semua pencarum termasuk M40 dan T20,” katanya.

Sementara itu, Presiden Gabungan Persatuan Penjaja dan Peniaga Malaysia, Datuk Seri Rosli Sulaiman berkata, pihaknya mencadangkan institusi kewangan menawarkan kadar faedah lebih rendah khusus bagi peminjam yang mahu mencagar wang KWSP mereka.

“Cadangan pinjaman dengan mencagarkan KWSP itu satu cadangan baik supaya mereka yang terdesak memerlukan kewangan dapat sumber yang boleh digunakan tanpa perlu mengeluarkan wang simpanan hari tua mereka.

“Untuk peniaga yang mencarum KWSP sudah tentu kaedah ini lebih baik dan tidak menyusahkan pihak lain untuk meminjam contohnya untuk membuat pusingan modal berbanding dulu perlu ada seorang penjamin.

“Dengan adanya cagaran sebegini, pihak bank lebih berkeyakinan kerana kemampuan kita membayar lebih tinggi kerana ada perniagaan,” katanya.

Katanya, pinjaman dibuat seharusnya tidak melebihi jumlah baki simpanan KWSP bagi menjamin masa depan pencarum.

“Kalau terdesak sangat hendak meminjam menggunakan kaedah ini jangan melebihi daripada simpanan sedia ada.

“Perlu lihat berapa jumlah diperlukan untuk membiayai keperluan itu dan sudah pasti ada kemampuan membayar balik supaya peminjam tidak dibebani dengan masalah berganda apabila tidak dapat melunaskan pinjaman,” katanya.

Semalam, Perdana Menteri merangkap Menteri Kewangan, Datuk Seri Anwar Ibrahim dilaporkan berkata, kaedah itu boleh ditawarkan kepada mana-mana pencarum KWSP yang terdesak untuk mendapatkan pinjaman kewangan dengan cagaran daripada agensi terbabit.

Katanya, kaedah itu adalah langkah terbaik bagi memastikan wang simpanan KWSP pencarum tidak dikeluarkan, namun pada masa sama mereka yang terdesak boleh mendapatkan sumber kewangan dengan meminjam bank untuk kelangsungan mereka. – HARIAN METRO


Corak kepimpinan jatuhkan pempimpin, dibimbangi sebabkan pembangunan negara tersasar – ISMA

0

BANGI, Khamis – P
endekatan yang diamalkan kerajaan kini lebih terarah kepada politik semata-mata, dibimbangi akan menyebabkan pembangunan negara jauh tersasar dan terabai.

Presiden Ikatan Muslimin Malaysia (ISMA), Ustaz Muhammad Fauzi Asmuni melahirkan kebimbangan dengan corak kepimpinan politik hari ini yang kian menjurus kepada perbuatan menjatuhkan seseorang pemimpin.

Menilai keadaan semasa, beliau berkata, pendekatan yang diamalkan kerajaan kini lebih terarah kepada politik semata-mata sehingga dibimbangi akan menyebabkan pembangunan negara jauh tersasar dan terabai.

“Seruan untuk menaikkan pimpinan yang amanah tidak laku. Seruan untuk menolak pimpinan yang korup juga tidak laku. Seruan untuk kesatuan umat dalam format yang luas tidak laku. Begitu juga seruan untuk menyenaraikan siapa musuh Islam di negara ini tidak laku. Dan banyak lagi seruan-seruan yang asas…. hampir rata-rata tidak laku.”

Beliau berkata,
budaya yang rosak dalam politik dan pentadbiran negara sudah menjadi suatu yang normal dan sukar ditolak.

Artikel berkaitan

Keputusan sewajarnya ialah Najib dibebas dan dilepaskan – Hakim Besar Sabah & Sarawak

Makanan tidak halal boleh guna perkataan Menu Rahmah

Selepas berjaya takluk Everest, pendaki negara dilapor hilang

Netizen luah kekecewaan terhadap Aplikasi MyBayar Saman

Kempen ‘Sosial Media’ Belum Boleh Diterima Pengundi

Malah katanya, mungkin ini zaman yang digambarkan Rasulullah SAW sebagai zaman yang orang-orang baik kebingungan tidak tahu mahu berbuat apa.

Beliau berkata demikian rentetan apa yang berlaku terhadap Pengerusi Perikatan Nasional, Tan Sri Muhyiddin hari ini yang dipanggil Suruhanjaya Pencegahan Rasuah Malaysia (SPRM) berhubung kes salah guna dana kerajaan iaitu Program Jana Ekonomi Pemerkasaan Kontraktor Bumiputera Berwibawa (Jana Wibawa).

Pemimpin BERSATU dibawa ke SPRM untuk memberi keterangan.

Ketua Pesuruhjaya SPRM, Tan Sri Azam Baki turut berkata, Presiden BERSATU itu akan didakwa esok di mahkamah.

“
Mungkin kita akan terus menyaksikan peristiwa yang sama dengan aktor yang berbeza untuk beberapa tahun akan datang ini dan keadaan itu akan semakin rumit, dengan formula penyelesaian yang makin kabur.” – USTAZ MUHAMMAD FAUZI ASMUNI / Presiden ISMA

Dalam pada itu, Ustaz Fauzi yang melontarkan pandangannya di ruangan palikasi telegram berkata mengimbau kembali kejadian pertama melibatkan penahanan Datuk Seri Anwar Ibrahim ketika menjawat Timbalan Perdana Menteri era 90-an.

Begitu juga yang berlaku terhadap Bekas Perdana Menteri, Datu Seri Najib Razak, semuanya menunjukkan buruk negara ketika itu.

Ini katanya menimbulkan rasa resah, tidak selesa dan bercampur baur.

Beliau berpandangan dengan berulangnya permainan politik seperti ini, usaha untuk menyelesaikan masalah negara semakin jauh tersasar dan melihat budaya yang rosak dalam politik serta pentadbiran negara sudah menjadi suatu yang normal dan sukar ditolak.


Datin Rosmah tarik balik rayuan supaya hakim tarik diri kes pengubahan wang haram

0

BANGI, Jumaat –  Datin Seri Rosmah Mansor menarik balik rayuan supaya Hakim Mohamed Zaini Mazlan, menarik diri daripada mendengar kes pengubahan wang haram dan pengelakan cukai dihadapinya di Mahkamah Tinggi.

Mohamed Zaini yang juga bekas Hakim Mahkamah Tinggi kini adalah Hakim Mahkamah Rayuan selepas dinaikkan pangkat.

Berdasarkan notis pemberhentian difailkan firma guaman, Tetuan Geethan Ram mewakili isteri kepada Datuk Seri Najib Razak itu pada 1 Mac lalu, Rosmah selaku perayu menarik balik rayuan difailkan melalui notis rayuan bertarikh 29 April 2022.

Sehubungan itu, rayuan itu disifatkan sudah ditolak mengikut peruntukan dalam Aturan 73 Kaedah-Kaedah Mahkamah Rayuan 1994.

Prosiding rayuan itu sepatutnya didengar di Mahkamah Rayuan pada 17 Mac ini.

Pada November tahun lalu, Mahkamah Rayuan menangguhkan pendengaran rayuan berkenaan kerana mahu pihak pembelaan dan pendakwaan memfailkan hujahan lanjut sama ada mahkamah mempunyai bidang kuasa untuk mendengar perkara itu.

Rosmah, 72, berdepan 12 pertuduhan pengubahan wang haram berjumlah RM7,097,750 dan lima pertuduhan gagal mengisytihar pendapatannya kepada Lembaga Hasil Dalam Negeri (LHDN).

Perbuatan itu dilakukan di Affin Bank Berhad, Cawangan Bangunan Getah Asli, Jalan Ampang di sini, antara 4 Disember 2013 dan 8 Jun 2017 dan di LHDN, Kompleks Bangunan Kerajaan, Jalan Tuanku Abdul Halim, di sini dari 1 Mei 2014 hingga 1 Mei 2018.

Perbicaraan kes pengubahan wang haram dan pengelakan cukai dihadapi Rosmah ditetapkan selama 15 hari antara 12 Mei dan 8 September ini.

Pada 1 September 2022, Mohamed Zaini mendapati Rosmah bersalah atas tiga pertuduhan rasuah berkaitan projek hibrid solar bernilai RM1.25 bilion untuk 369 sekolah luar bandar di Sarawak dan menjatuhkan hukuman penjara 10 tahun serta denda RM970 juta.

Hakim itu juga memerintahkan Rosmah dipenjara 30 tahun jika gagal membayar denda itu, namun membenarkan permohonan penangguhan pelaksanaan hukuman penjara dan denda sementara menunggu rayuannya di Mahkamah Rayuan. – BH


Fakta siasatan tanpa memihak, pertuduhan ikut keterangan- Peguam Negara

0

BANGI, Jumaat – Jabatan Peguam Negara (AGC) menegaskan bahawa keputusan untuk mengenakan pertuduhan terhadap mana-mana individu, adalah berdasarkan keterangan dan fakta daripada hasil penyiasatan.

Peguam Negara, Tan Sri Idrus Harun, berkata ia bukan disebabkan desakan oleh pihak tertentu atau faktor lain

Katanya, keputusan dibuat dengan adil berdasarkan keterangan dalam kertas siasatan, tanpa memihak kepada sesiapa.

Beliau berkata, ia berlandaskan teras integriti bagi memastikan mangsa, saksi, tertuduh dan orang awam memperoleh keadilan sewajarnya, selaras dengan bidang kuasa Peguam Negara yang diperuntukkan bawah Perkara 145(3) Perlembagaan Persekutuan.

Artikel berkaitan

Cukai Makmur Bantu Rakyat Hadapi Inflasi

Perjuangan PAS sudah berubah – Mohammad Agus

Kerajaan akan tambah baik undang-undang kesalahan menghendap

Wan Rosdy Sekali Lagi Dilantik MB Pahang

Kapitalis Pegang Pemimpin Punca Kegiatan Haram Gagal Dibanteras? – BERJASA

“AGC menafikan tohmahan wujudnya pendakwaan terpilih (selective prosecution), bermotif politik dan penganiayaan (persecution) terhadap mana-mana individu yang melakukan kesalahan bawah mana-mana peruntukan undang-undang.

“Sekiranya terdapat keterangan dan bukti kukuh bahawa mana-mana individu telah melakukan kesalahan bawah mana-mana peruntukan undang-undang, individu terbabit akan didakwa berdasarkan peruntukan undang-undang tanpa mengira status dan latar belakang,” katanya dalam satu kenyataan, hari ini.

Terdahulu, Tan Sri Muhyiddin Yassin yang dituduh di mahkamah, hari ini, mempersoalkan bagaimana AGC membuat keputusan untuk mendakwa dirinya lebih awal sedangkan beliau belum memberi sebarang kenyataan kepada SPRM.

Bekas Perdana Menteri itu mendakwa, beliau mengetahui tindakan untuk mendakwa dirinya sudahpun diputuskan oleh kerajaan walaupun siasatan belum dilengkapkan.

“Mereka hanya menggunakan agensi penguat kuasa sebagai alat untuk mencapai tujuan politik mereka. Jelas, pendakwaan ke atas saya adalah satu bentuk pemangsaan politik yang terancang.

“Saya sudah berkecimpung dalam politik selama 50 tahun dan sepanjang tempoh itu, tiada sebarang kesalahan yang saya lakukan,” dakwanya.

Pagi tadi, Muhyiddin didakwa di Mahkamah Sesyen Kuala Lumpur  atas enam pertuduhan, meliputi empat kerana menggunakan kedudukan untuk mendapatkan rasuah RM232.5 juta dan dua lagi pengubahan wang haram membabitkan RM195 juta.

Bagaimanapun, Presiden BERSATU itu mengaku tidak bersalah selepas semua pertuduhan terbabit dibacakan terhadapnya oleh jurubahasa di hadapan Hakim Azura Alwi.

Muhyiddin yang juga Pengerusi Perikatan Nasional (PN) mendakwa lagi, pendakwaan terpilih ke atas dirinya itu adalah tindakan politik berniat jahat yang bertujuan melumpuh dan menghancurkan BERSATU serta PN.

Beliau sekali gus menegaskan akan menjawab segala pertuduhan terhadap dirinya di mahkamah. -BH